Children Of Bodom - Stratovarius Community\nPost by Rising Force » Mon Dec 27, 2004 8:41 pm\nHaluisin vaan tietää, että tykätäänkö täällä Cobista.\nItte oon nähny 2 kertaa livenä.Kyllä rokkaa!!!\nPost by Figaro1 » Mon Dec 27, 2004 8:45 pm\nKaikki levyt löytyy ja keikkoja olen nähnyt useita, sekä klubeilla että festareilla. Aivan mahtavaa musiikkia joka kuuluu ruokavalioon vähintään viikottain\nPost by tosise8 » Mon Dec 27, 2004 9:46 pm\nJos ei ole asiaa, älä aloita ketjua.\nPost by SirJuzzi » Tue Dec 28, 2004 2:10 am\n"Tykätäänkö täällä COBista." Sama kuin menisit evl.fi:n foorumille kysymään että uskotaanko täällä Jeesukseen.\nBändistä voisi tietty vääntää jotain keskustelun tynkää, noin kerrassaan älykäs avaus vain vie hieman halut moiseen.\nPost by Figaro1 » Tue Dec 28, 2004 11:30 am\nEn minä nyt tiedä mitä vikaa kysymyksessä sitten oli...\nMutta bändistä keskustellakseni:\nKuuluu siis tosiaan ehdottomasti kärkikaartiin omassa asteikossani. Ekaa levyä en niin hirveästi fanita mutta debyytiksi se on sekin kuitenkin ihan kiva. Paras levy on uusin, siinä ei ole mielestäni mitään huonoa. Musiikkiahan jotkut sanovat blackin ja thrashin yhdistelmäksi mutta itse kyllä sanoisin että blackiä ei löydy, pikemminkin melodisen deathin ja thrashin sekoitukseksi minä tuon musiikin sanoisin. Laihon laulu ärsyttää monia ihmisiä mutta minun mielestäni Laihon "kähinä" on ainoa mahdollinen laulutyyli bändin musiikkiin. Ei joku kiljukaula siihen sopisi ollenkaan.\nKeikkoja olen siis tosiaan nähnyt useita ja suurin osa on ollut kyllä todella hyviä. Pidin kyllä myös edellisestä näkemästäni Tavastian keikasta mutta kieltämättä Nalle Österman osui Soundin arvostelussaan oikeaan kun sanoi että "Vittu tämä on nähty niin vitun monet kerran aiemminkin".\nPost by Zeke89 » Tue Dec 28, 2004 3:27 pm\nJuu kyllä COBista tykkään erittäin paljon. Kuten Figarollakin niin bändi on minullakin ehdotonta kärkikastia. Joskus kun COBiin tutustuin niin en jaksanut juuri Laihon laulun takia sitä jaksanut kuunnella, mutta saattoi myös johtua siitä, että levy oli Hatebreeder ja sillä se laulu on miksattu aika "oudoksi". Nykyään potkii sekin levy todella lujaa, ja Laihon "kähinä" rokkaa ja kovaa. Paras levy on varmaankin Hatecrew Deathroll, vaikka en omista vielä ensimmäistä tai Follow the Reaperia niin olen ne kyllä kuullut läpi.\nJa ei se Bodomin musa mitään blackia ole. Eikä deathia. PUNKKIA PERKELE!\nPost by Hatebreeder86 » Tue Dec 28, 2004 3:51 pm\nJuu kotimaiseen kärkikaartiin kyseinen bändi kuuluu (nick..huom ) eli paras lätty on ylivoimaisesti Hatebreeder jonka ainut heikompi lenkki on Wrath Within. Livenä nähny vaan kahdesti mutta rokannut molemmilla kerroilla.. uutta matskua kehiin perkule!\nPost by Mormegil » Tue Dec 28, 2004 4:35 pm\nKuuluu bändeihin joiden levyt kestävät minulla noin 20 kuuntelukertaa, jonka jälkeen jäävät hyllyyn keräämään pölyä ja koska edellisestä levystä on jo jonkin verran aikaa, Bodom ei kuulu tällä hetkellä läheskään omiin suosikkeihini.\nPost by Curry » Wed Dec 29, 2004 2:19 am\nOlen kuunnellut Bodomia jo monta vuotta, mutta vasta Saunan keikalla tajusin, kuinka kova tämä bändi oikeasti on (olenpas minä hidasjärkinen). Hate Crew Deathroll ja Hatebreeder ehdottomasti parhaat levyt, SW:llä ja FTR:llä on kans kovia biisejä.\nUutta lättyä hartaasti odotellessa... JAUJAU!\nPost by NightMare82 » Wed Dec 29, 2004 11:09 am\nKuuluu itselleni sellaisiin bändeihin, josta minun "periaatteessa" pitäisi digata, mutta kun ei iske, niin ei sitten väkisellä.\nPeriaatteessa ne melodiat ja soittotaidot ovat tällä(kin) bändillä kohdallaan, mutta eniten kai on aina ärsyttänyt tuo Laihon kuuluisaksi tekemä "jau-jau-jauheliha" laulutyyli.\nJostain syystä kuitenkin pidän "hieman" samantyylisistä orkestereista, esim. In Flames, Dark Tranquillity, Ensiferum, mutta en ole vieläkään päässyt siihen pisteeseen, että sietäisin COB:ia paria biisiä enempää.\nPost by Jonna » Wed Dec 29, 2004 2:17 pm\nEi mulla ole mitään sitä bändiä vastaan. On tullut nähtyä livenäkin ja silloin se kuulosti vielä paremmalta kuin levyllä. Se oli silloin kun Hate Crew Deathroll oli ilmestynyt paria kuukautta aiemmin. Se keikka, jonka näin oli muuten viikon päästä Stratojen Oulun keikasta. Kyllä se CoB kuulostaa hyvältä levylläkin. Ei se Laihon ääni ole niin hirveä kuin jotkut väittävät.\nPost by Curry » Wed Dec 29, 2004 7:15 pm\n^^ Foxia? Olin itsekin kys.keikalla, äijät soitti aivan mahtavasti.\nEi "Seppoon" passaa minkään muunlainen laulu kuin mitä Laiho vääntää, itse musa on mielestäni liian mättöä melodisella laululla koristeltavaksi.\nPost by NightMare82 » Wed Dec 29, 2004 7:46 pm\nCurry wrote: ^^ Foxia? Olin itsekin kys.keikalla, äijät soitti aivan mahtavasti.\nMinä en arvostellut sitä laulutyyliä, koska haluaisin sen olevan jotain muuta, vaan koska se ei vain henkilökohtaisesti "iske" minuun.\nPost by Figaro1 » Thu Dec 30, 2004 4:42 pm\nOma rehellinen mielipiteeni Bodomista on se että Laihon sähinä on todella merkittävä osa Bodomin yleis-ilmettä. Jos Bodomiin laitettaisiin joku Kotipelto-klooni "kiekumaan"(Tämä ei sitten tod. ole "insult Timoa kohtaan) niin musa olisi mielestäni huomattavasti tylsempää kuin nyt.\nJa Bodomithan aloittivat 1993 Inearthed-nimellä jolloin musiikki oli aivan erilaista kuin nykyään(lähinnä florida-death vaikutteista paahtoa). Ja Jaska itse sanoi mulle naamatusten että he halusivat säilyttää edes yhden linkin menneisyyteensä sillä että Laiho ei laula puhtaasti Bodomissa.\nUskokaan vaan, mies osaa kyllä "silolaulunkin" halutessaan.\nPost by ElDiablo » Thu Dec 30, 2004 5:08 pm\nEka levy on ihan hassu, sitten taso laski kuin lehmän häntä. Wirmanin Warmen projektikin antoi minulle enemmän kuin Follow the Reaper. Tätä uusinta en ole kuullut. Hatebreederi on toki vielä ihan ok ja livelevyllä on ihan siistejä juttuja.\nLivenä kulkee, tosin Laihon ääliöt "spiikit" käy ärsyttämään. Mutta mikäs siinä, taitaa tällä hetkellä "kohderyhmä" olla sitä tasoa johon sellainen jutustelu vetoaa.\nPost by Figaro1 » Fri Dec 31, 2004 11:27 am\nElDiablo wrote: Eka levy on ihan hassu, sitten taso laski kuin lehmän häntä. Wirmanin Warmen projektikin antoi minulle enemmän kuin Follow the Reaper. Tätä uusinta en ole kuullut. Hatebreederi on toki vielä ihan ok ja livelevyllä on ihan siistejä juttuja.\nDibbe, jos et ole Hate Crew Deathrollia kuullut niin voin luvata sinulle että kannattaa kuunnella. Paljon parempi kuin Follow the Reaper, ainkin minun ja todella monien muiden mielestä. Itsekin pidän FTR:iä jotenkin tylsänä levynä mutta HCDR siis todellakin on aivan eri maata. Mitä tulee Warmeniin niin muutamaa irtobiisiä lukuunottamatta molemmat levyt ovat lähinnä sitä "vittu mä muuten osaan tiluttaa" osastoa vain tiluttamisen takia eli ei hirveästi enää iske vaikka joskus tykkäsinkin molemmista levyistä.\nElDiablo wrote: Livenä kulkee, tosin Laihon ääliöt "spiikit" käy ärsyttämään. Mutta mikäs siinä, taitaa tällä hetkellä "kohderyhmä" olla sitä tasoa johon sellainen jutustelu vetoaa.\nKieltämättä olen vittu sitä mieltä että ne Laihon välispiikit voisivat vittu vaihteeksi olla jotain vitun erilaista. Kyllä ne vittu tosiaan on aika vitun\nväkinäisiä välillä, vittu. Mutta vittu, soitto se vaan vittu kulkee livenä.\nPost by Raven » Fri Dec 31, 2004 1:23 pm\nFigaro1 wrote: Kieltämättä olen vittu sitä mieltä että ne Laihon välispiikit voisivat vittu vaihteeksi olla jotain vitun erilaista. Kyllä ne vittu tosiaan on aika vitun\nSitä Laihon vitun huutamista voidaankin sitten kuulla taas Tammikuun lopulla, kun kolmikolta Laiho-Jokinen-Lillman tulee Kylähullut nimen alla Turpa Täynnä nimeä kantava pitkäsoitto.\nNeljän biisin Keisarinleikkaus EP oli omasta mielestäni helvetin tiukkaa tavaraa, joskin ei mitenkään älyttömän vakavasti otettavaa. Hyvää dokailumusiikkia. Toiset ei Kylähullujen punkkia voi sietää, mutta silti ei voi olla huomaamatta sitä, että materiaalin rujoudesta (sekä soitettu ilmeisesti kännissä) huolimatta Laiho on aivan vitun kova kitaristi.\nPitkäsoitolta on klippi kuultavissa osoitteessa www.kraklund.com . Suosittelen kuuntelmista, vaikka ihan Laihon soiton ansiosta.\nPost by SirJuzzi » Sat Jan 01, 2005 6:51 pm\nFigaro1 wrote: Mutta vittu, soitto se vaan vittu kulkee livenä.\nItselläni on hieman erilaisia kokemuksia tämän asian suhteen. Sauna Open Airissa kaikki biisit vedettiin vähän sinne päin, ja Trashed, Lost and Strungout-DVD:llä ne livevedot on vedetty niin käsittämättömän päin persettä, että en pystynyt edes katsomaan niitä loppuun. Ihmettelenkin, minkä perusteella näitä muusikoita arvostetaan?\nPost by StratoPummi » Sun Jan 02, 2005 12:35 am\nBodomin pentujen livetaso vaihtelee kyllä aika paljoltikin eri päivinä. Positiivisin "keikka" on 2003 tuskan keikka, jolloin bändi kuulosti jopa television välityksellä helvetin hyvälle. (Esim. Strato ei sitä tod. kyseisellä keikalla tehnyt)\nOnhan Bodom vieläkin yksi suosikkibändejäni. Jari Mäenpään Wintersun teki kyllä depyytillään henkilökohtaisesti itsestään kilpailijan melodeath-osastolla Bodomin kera.\nMuutoin musiikkimakuni keskittyy tällä hetkellä Dream Theaterin, Metallican ja Kotiteollisuuden suuntaan.\nBodomien parasta levyä on vaikea käydä sanomaan. Something Wild on suhteellisen juro ja epävalmis-kokonaisuutena. Hatebreederillä tuli sitä bodomia mistä pidän eniten. Lennokasta, svengaavaa musiikkia. Jokainen jätkä osaa asiansa. FTR on hyvä levy, enkä anna edes liian melodisuuden ja tilun haitata. Ne on sovitettu kyseisiin biiseihin kuitenkin ihan hyvin.\nUusin on selvästi uuteen suuntaan kehittynyttä, rankempaa Bodomia, mutta tykkäsin kyllä ihan vitusti. Syntikkasounditkin saatiin uudistettua.\nAllun täytyy olla nero. Mutta kovasti yrittää ainakin käytöksellään peitellä sitä.\nPost by Kenji » Wed Jan 05, 2005 11:52 pm\nloistava bändi kyseessä. mitä siihe lauluun tulee niin kuten figaro taisi sanoa ni ei muunlainen laulaja oikee sopisi musiikkiin. itse en muuten minkäänlaisesta örinästä pidä mutta jostain syystä bodomi iskee täysillä.\nJoined: Fri Jan 07, 2005 5:50 pm\nPost by [JouNi] » Fri Jan 07, 2005 6:13 pm\nKenji wrote: itse en muuten minkäänlaisesta örinästä pidä mutta jostain syystä bodomi iskee täysillä.\nabsoluuttisen samaa mieltä kanssasi! bodom on mullaki ainoo örinä bändi mitä kuunnellaa säännöllisesti ja koko tuotantoo. soi nytkin ^^\nbodomilla näin rumpalin näkökulmasta on hyvät kompit, ja ne on helposti opittavissa muttei kuitenkaa ihan perusta, vaan vähän monimutksempaaki.\nettä matkaa on vielä Raatikaisen tasolle\nmitä muuten sitten melodiat helevetin hienoja,varsinki kitarat! mikä ei oo mikää ihme kun Latvala ja Laiho on keppien kimpussa.\nkaikki tuo sitten zipatussa versiossa: KYLLÄ PIDETÄÄN! \_,,/\nPost by Cinda » Tue Jan 11, 2005 11:46 am\nMeikäläisellä ainakin Bodomi on ykkössijalla "lempibändeistä" tällä hetkellä. Semmoset puolitoista vuotta oon sitä nyt kuunnellu ja vieläkin jaksaa iskeä. Hate me! muutti käsitykseni ko. bändistä. Ensimmäiseksi ostin FTR:n ja sitten melkeen heti perään loputkin.\nLampialbumia ei mulla oikeastaan ole. joka levyltä löytyy jotain kuuntelemisen arvoista.\nAluksi Laihon laulutyyli ei iskenyt, mutta nyt sitä ilman ei voisi olla. Musiikki iskee kypällä, sanoituksista en sano mitään... Vaikka yleensä kiinnitän sanoihin ensimmäisenä huomiota, niin tässä en niistä jaksa niinkään välittää.\nEn ole nähnyt bändiä livenä, mutta -04 Tuskassa näin toki Laiho-Latvala kaksikon, kun Sinergyä katsomassa olin.\nPost by Figaro1 » Tue Jan 11, 2005 1:54 pm\nSirJuzzi wrote: Itselläni on hieman erilaisia kokemuksia tämän asian suhteen. Sauna Open Airissa kaikki biisit vedettiin vähän sinne päin, ja Trashed, Lost and Strungout-DVD:llä ne livevedot on vedetty niin käsittämättömän päin persettä, että en pystynyt edes katsomaan niitä loppuun. Ihmettelenkin, minkä perusteella näitä muusikoita arvostetaan?\nOn se vaan kumma että Sinä aina satut näkemään kaikilta bändeiltä ne keikat joilla kaikki menee päin persettä. Jos Bodarit soittivat päin seiniä näkemälläsi keikalla, se tarkoittaa siis sitä että soitto ei kulje livenä?\nMitä tulee TLS-dvd:n kahteen biisiin, niin "käsittämättömän päin persettä" on mielestäni erittäin yliampuva palaute. Keikat joita olen itse nähnyt ovat olleet joko hyviä tai erinomaisia kautta linjan.\nJa jos ihmettelet miksi näitä muusikoita arvostetaan, niin voin kertoa:\nJokainen bändiläinen on saanut korkea-tasoisen opetuksen instrumenttinsa kanssa, soittanut omaa instrumenttiaan reilusti yli 10 vuotta ja jos he tekevät biisejä joista yleisö tykkää, niin kai heitä saa arvostaa.\nJa jos haluan sanoa ilkeästi, ihmettelen miksi täysin mekaanista soittoa harrastavia ego-pelle Progeilijoita arvostetaan?\nMinkäs verran SirJuzzi on tehnyt musiikkia? Entä minkä verran se on saanut positiivista palautetta? Minkä instrumentin Sinä taidat niin läpikotaisin että voit arvostella lyttyyn kaikki bändit järjestelmällisesti?\nPost by Lapazeus » Tue Jan 11, 2005 2:39 pm\nKauheaa vuodatusta taas Figarolta. Jussi vain sanoi, että hänellä on erilaisia kokemuksia bodomien livekunnosta. Ei nähdäkseni julistanut sitä faktana. Ei syytä pillastua\nPs. Miksi ihmeessä sinun täytyy aina ruveta mollaamaan progea, kun et ole samaa mieltä Jussin kanssa jossain asiassa? Sitä paitsi yleistämällä progeilijat egopelleiksi annat itsestäsi naurettavan kuvan.\nPost by StratoPummi » Tue Jan 11, 2005 4:07 pm\nAika naurattava tuo henkilökohtainen hyökkäys oli muutenkin.\nPost by Hatebreeder86 » Tue Jan 11, 2005 4:12 pm\nNiinpä... eihän SirJ väittänytkään olevansa minkään instumentin virtuoosi (joten hän ei myöskään koeta näyttää taitojaan kyseisessä instrumentissa). Sillon eioo mitään järkeä lähtä hyökkään jotain mielipidettä vastaan.. jos ei livemeiningistä oo diggaillu niin sitten ei. Itse olen.\nPost by Stratosfear » Tue Jan 11, 2005 5:47 pm\nFigaro1 wrote: Bodarit\nBodarit olisi kyllä loistava nimi Children Of Bodom cover yhtyeelle.\nPost by Zeke89 » Tue Jan 11, 2005 9:26 pm\nEi tuo Figaron "vastahyökkäys" ole sen naurettavampi kuin tuo Stratosfearin piilovittuilukaan. Mielestäni Figaro ylireagoi mutta jossain määrin ymmärrän sen. SirJuzzin kommentti oli vähän mitä oli mutta ei siitä olisi kannattanut hernettä vetää nenäänsä. Case closed minun osaltani. Jatkakaa, mutta toivottavasti hieman eri sävyyn kun vittuilemalla jne.\nPost by Figaro1 » Wed Jan 12, 2005 4:37 pm\nOma hyökkäykseni johtui vain siitä että tietty asenne SirJuzzin postauksissa on ottanut aivoon niin kauan kuin olen niitä lukenut. Eli kaikesta musiikista puuttuu "se jokin" ja aina pitää etsiä ne miinukset joka bändistä. Olen pahoillani siitä että tulin tuolla tapaa ylireagoinneeksi mutta en kyllä itse edelleenkään pidä dvd-ep:n Tuska-livejä mitenkään päin persettä soitettuina.\nJa en minä nyt tiedä mitä piilovittuilua tuo Bodarit-kommentti oli Stratosfearilta. Kai sen sellaiseksi voi käsittää jos haluaa. Enemmän minua ottaa edelleenkin jätkän posteissa aivoon se "mä tiedän kaikkea mutta en voi mitään kertoa" asenne jolla hän tosiaan puhuu 100 sanaa sanomatta sanaakaan.\nJa SirJuzzille: En minä tosiaan toivo että tuosta hyökkäyksestäni nousee sen enempää skismaa. Vituttaa vaan kun sinulla tuntuu olevan kaikkeen minun ja muiden kehumaan musiikkiin täysin alas-ampuva asenne.\nPost by ForceMajeure1 » Thu Jan 13, 2005 3:22 am\nTykätään. Suomen paras bändi tällä hetkellä.


Suomelle luvataan kilvan turvatakuita — SJPHKI\nBritannian ulkoministeri Boris Johnson\nUSA:n presidentti Donald Trump\nJa eikös tässä valtiosopimuksessa (63/1992 ) 3:ssa ja 4:ssa artiklassa selvästi lue:\n"Sopimuspuolet sitoutuvat säilyttämään yhteisen rajansa hyvän naapuruuden ja yhteistyön rajana ETYKin päätösasiakirjan mukaisesti sen loukkaamattomuutta ja toistensa alueellista koskemattomuutta kunnioittaen."\n"Sopimuspuolet pidättyvät voimakeinoilla uhkaamisesta tai niiden käytöstä toisen osapuolen alueellista koskemattomuutta tai poliittista riippumattomuutta vastaan ja selvittävät keskinäiset riitansa rauhanomaisin keinoin YK:n peruskirjan ja ETYKin päätösasiakirjan sekä muiden ETYK-asiakirjojen mukaisesti."\n- - - > ilmeisesti tuo valtiosopimus tarvitsee vielä erikseen turvatakuut !\nTurvallista jatkoa !\nP.s. Miksei edellinen presidentti saanut ulkomailta tälläistä tukea ?\nEero Pyykkölä 14.9.2017 22:06\nTaisit saada vamman sieluusi, kun Presidentti Halonen ensin torppasi Esko Ahon ja toisen kauden aluksi Sauli Niinistön?\nSeppo-Juha Pietikäinen 15.9.2017 06:20\nÄänestäjät siinä sai vamman ja antoivat Halosen jälkeen SDP:n ehdokkaalle vuoden 2012 vaaleissa vain 6 %:n kannatuksen.\nKeijo Räävi 15.9.2017 06:38\nNATO on ainoa turvatakuu, muu on pelkkää sanahelinää.


Altaaseen pissaajia on vaikea saada kiinni | Länsiväylä\nAltaaseen pissaajia on vaikea saada kiinni\nKuva: Else Kyhälä Uimahallien altaat puhdistetaan joka ilta huolellisesti sulkemisajan jälkeen. Esimerkiksi Mäkelänrinteessä altaiden pohja imuroidaan kaikesta päivän aikana sinne kertyvästä roskasta. Paikalliset\nTaas joku pulahtaa uimaan käymättä suihkussa. Lapselta pääsee vahinko altaaseen. Pääkaupunkiseudun uimahalleissa käy päivittäin suuri joukko uimareita, jotka eivät huolehdi hygieniasta ennen altaaseen menoa.– Peseytymisen tärkeyttä ennen altaaseen menoa ei voi liikaa korostaa, muistuttaa Valviran ylitarkastaja Jaana Vaitomaa.Taudinaiheuttajien kurissa pitämiseksi allasveteen lisätään klooria. Klooriakin tärkeämpi menetelmä olisi uimareiden huolehtiminen omasta hygieniasta.Kun orgaaniset aineet ja kloori kohtaavat, syntyy trihalometaaneja, jotka ovat karsinogeenisia kaasuja. Samalla syntyy mahdollisuus pseudomonas aeruginosa -bakteerin leviämiselle.Näytteitä otetaan jatkuvastiSosiaali- ja terveysministeriön asetus 315/2002 määrittää altaiden laatuvaatimukset ja valvonnan.Kloorin ja epäpuhtauksien yhdisteenä syntyviä trihalometaaneja tarkkaillaan ottamalla jokaisesta allasryhmästä yksi näyte vuodessa.Urean määrää mitataan kahdella näytteellä vuodessa. Lisäksi altaasta otetaan yksi lisänäyte jokaista 10 000 kävijää kohden.Pseudomonas aeruginosa -bakteeria tarkkaillaan tiukimmin. Näytteet otetaan altaasta neljä kertaa vuodessa ja yksi lisänäyte jokaista 5 000 kävijää kohden.Espoossa ollaan pääosin tyytyväisiä espoolaisten uimahallikäyttäytymiseen.– Espoossa on aika hyvä uimahallikulttuuri. Ihmiset ymmärtävät, että suihkussa käydään ennen uimaan menoa, kehuu Espoonlahden uimahallin hallipäällikkö Ari Jaakkola.– Yksi ikuinen ongelmaryhmä on murrosikäiset nuoret, jotka eivät aina välttämättä peseydy, Jaakkola tarkentaa.Espoonlahdessa, kuten kaikissa Espoon uimahalleissa Keski-Espoon uimahallia lukuunottamatta, käytetään normaalin kloorin ja vedenkierron lisäksi tehosteena otsonointia, joka tappaa mikrobit vedestä. Otsoni poistetaan vedestä suodattamalla, ennen veden kiertämistä takaisin altaaseen.Peseytymättömyys ei ole ainoa ongelma, sillä altaisiin lirautellaan pissaa. Uimahallissa tosin iso allas vetää niin paljon vettä, että pieni määrä virtsaa sekoittuu veteen.– Altaaseen virtsaajaa saa hyvin harvoin kiinni itse teosta. Vesimäärät ovat niin isoja, että yksittäistapaukset sekoittuvat veteen siten, etteivät ne aiheuta terveyshaittoja.Ikävimmät tapaukset sattuvat silloin, kun altaaseen syystä tai toisesta joutuu ulostetta. Yleensä nämä tapaukset rajoittuvat lasten altaaseen.Ulosteessa on taudinaiheuttajia. Jo pelkästään siksi allas, josta ulostetta löytyy tulee sulkea välittömästi.Ihmisestä aiheutuvan pseudomonas aeruginosan suhteen uimahalleissa on nollatoleranssi. Altaista otetuista vesinäytteistä ei kyseistä mikrobia saa löytyä lainkaan. Jos bakteeria havaitaan, pannaan allas välittömästi käyttökieltoon.\nMikrobeja ja haitallisia kaasuja Aleksi RiikonenPseudomonas aeruginosa -bakteeri on ikävä mikrobi, joka aiheuttaa tulehduksia eri puolelle kehoa. Bakteeria voi kulkeutua uimahalliin uimareiden mukana ja tätä torjutaan kloorin avulla.Mikrobien lisäksi uimahallien terveysriskinä on trihalometaanit. Näitä kaasuja pidetään silmällä jatkuvasti tutkimalla allasvesinäytteitä, uimahallien sisäilmaa ja torjutaan panostamalla riittävään ilmastointiin. Tehokkain tapa estää näiden syntyminen on kuitenkin uimareiden riittävä hygienia.Suurina määrinä prihalometaanit ovat hengenvaarallisia ja pieninäkin annoksina karsinogeenisiä.Pääkaupunkiseudulla ei olla havaittu halleissa työskentelevien ihmisten tai uimareiden terveyden kärsineen näistä kaasuista. Pyrkimyksenä on myös pitää yhdisteiden määrä sellaisena, ettei siitä henkilökunnalle koidu terveysriskejä. 6 kommenttia\n10.3.2012 14:54 On olemassa ainetta, joka värjää pissan vedessä punaiseksi, mutta tämän käyttö kiellettiin Espoossa selityksellä, että aiheuttaisi pissaajalle häpeää, kun jää kiinni.\nTätä ainetta vastaan äänesti vain 1 nimeltä mainitsematon, henkilön nimen saa selville Espoon kaupungin kokuspöytäkirjoista (en tiedä onko perheessä sitten altaasen pissijöitä, vai miksi äänesti vastaan?)\npissijät (nimimerkki) » vastaa\n11.3.2012 10:31 Uumahalleissa käydessäni olen huomautellut ihmisille, jotka eivät pedeydy ilman uimapukua.Usein vastaus on, että on juuri käyty kotona suihkussa...MIKSI? koska uimahallin säännöissähän käsketään peseytymään ilman uimapukua.Hiukset kuivina ja kasvot täydessä meikissä mennään altaaseen.Toivoisin, että valvojat passittaisivat altaalle pyrkijät takaisin pesulle. Usein vaan istuvat sivulla eivätkä valvo järjestystä.Olisihan se hienotunteista toisia ihmisiä kohtaankin, ettei pakotettaisi kanssaihmisiä uimaan toisten hilseissä.Mitä pahaa siinäkin olisi jos pissaaja joutuisi häpeämään tekoaan jos punainen vana jäisi perään?\n13.3.2012 10:44 Ehdottomasti samaa mieltä että ikäihmisten suihkussa käymistä valvottava ja kontrolloitava. Kamalaa katsella kun ihmiset vesikävelevät meikeissä ja kuivin hiuksin. Ei tee mieli mennä uimaan kun radat ovat pullollaan kuivahiuksisia hilsemummoja! Ja ehdottomasti tuo punaväri käyttöön, nähtäisiinpä kenen alapää falskaa vesikävellessä. Veikkaan että monen!\nKohta ex-aktiiviuimari Espoosta (nimimerkki) » vastaa\n18.3.2012 08:22 Hygienian noudattaminen uimahallien käytössä on todella tärkeää. Vakioasiakkaat noudattavat hyvin uimahallietikettiä, mutta osalla kävijöistä on pelisäännöt hukassa. Altaaseen mennään jo kotona laitettu uima-asupäällä peseytymättä, meikattuna, hiukset kastelematta,uima-asussa jossa on ensin liikuttu hikeenasti asti. Huomautteluun saa haistatteluja kaiken ikäisiltä. Röyhkeys, huonot tavat sekä säädettyjen ohjeiden noudattamatta jättämiset ovat yleistyneet. Siisteys vaikuttaa uimahallien viihtyisyyteen ja ylläpitokustannuksiin. Mitä enemmän on kuormitusta vedessä, sitä enemmän tarvitaan puhdistusta. Altaista imuroidaan päivittäin irtomoskaa; hiuksia, rasvalikaa, laastareita, korvatulppia, purukumia yms. Espoon liikuntaviraston laatimissa uimahallien järjestyssäännöissä on maininta toisessa kappaleessa: "Ennen uimaan menoa on peseydettävä huolellisesti. Peseytyminen ja saunassa käynti on suoritettava ilman uima-asua" Järjestyssäännöt ovat A4 kokoisina pukuhuoneissa. Pienen kokonsa, tekstinsä ja huonnon sijaintinsa vuoksi järjestyssääntöjä tuskin kukaan huomaa, saatikka sitten lukee. Uimahalleissa tulee olla selvät ohjeet näkyvissä eri puolilla esim pesupaikkojen yhteydessä. Ohjeita voi esittää myös esim. symbolien avulla. Asian esittäminen symbolien avulla ymmärretään monikulttuurisessa ympärstössä. Valvontaa on myös tehostettava valvojien taholta sekä tiedottamalla kaiuttimien avulla. Kouluissa ja kotona tulee myös käsitellä uimahallihygienian merkitystä Tärkeää on, että uimahallien käyttäjät ymmärtäisivät uimahallien käytön sääntöjen noudattamisen lisäävän käyttäjien yhteistä viihtyvyyttä.\nKimmo Lahtinen (nimimerkki) » vastaa\n18.3.2012 12:25 Niistä uimahallin symbooleista vähän. Ainakin Kaivomestarin suihkusymboolissa on kuva miehestä, jolla on kaikki vaatteet päällä...ei sitten ihme jos jotkut "ymmärtävät" sen väärin.Koulujen opettajatkin ovat ottaneet jotenkin puolustavan kanna kun olen huomauttanut tyttöjen pesulle menosta ilman uimapukua. Tosiaankin..mitä valvojien kuuluu valvoa..tietenkin järjestyssääntöjen noudattamista.Turhaan syyllistetään "mummuja", sillä yhtälailla nuoret käyvät suihkussa uimapuvut päällä. Ainakin vesijumpparyhmien mummut on ohjaajien taholta opetettu peseytymään ja uimaan uimahatut päässä.\nKovempi kuri halleihin (nimimerkki) » vastaa\n20.3.2012 07:49 Espoonlahden uimahallissa näkee joka aamu vesijuoksioita, jotka eivät ole käyneet suihkussa.\nKun asiasta huomauttaa valvojille saa vastaukseksi, että täällä on tälläinen tapa.\nhallipäälikkö vaihtoon (nimimerkki) » vastaa


Etusivu/Tuleva Kanttila/Minna Canth -akatemia\nMinna Canth -akatemiaadmin2022-03-18T12:43:54+00:00\nMinna Canth -akatemiahanke\nTavoitteena on, että Kanttila on kiinnostava ja houkutteleva kulttuurin keskus sekä ajatuksia herättävä ja uutta luova kohtaamispaikka taiteen, tieteen ja kulttuurin toimijoille. Se on keskeinen osa Vanha-Kuopio -konseptia, tunnettu vierailukohde ja kiinnostava nähtävyys.\nTavoitteena on että Minna Canth -akatemian toiminta pääsee käynnistymään taloudellisesti itsenäisenä ja täydessä mitassaan Kanttilan kulttuurikeskuksen muutostöiden valmistuessa.\nMinna Canth -akatemian muodostavat 1) Minnan Koti 2) Minnan Näyttämöt 3) Minnan Salonki ja 4) Minnan Verkostot.\n1. Minnan Koti\nMinnan koti tarjoaa residenssitoimintaan seitsemän majoitushuonetta ja viisi työtilaa. Oma residenssiohjelma keskittyy sananvapauden, ihmisoikeuksien, tasa-arvon ja demokratian sekä taiteen ja yhteiskunnan suhdetta käsitteleviin teemoihin. Näihin keskittymällä Kanttila rakentaa kansainvälistä profiiliaan ja erottuu muista toimijoista.\nTämän lisäksi Minna Canth -akatemia verkostoineen ja yhteistyökumppaneineen koordinoi residenssiohjelmia. Vuokratilat on suunnattu ensisijaisesti taiteen ja tieteen toimijoille. Kaikki residenssijaksojen väleihin jäävät majoitusyöt suunnataan yleisille markkinoille, turisteille, kumppanimajoittujille tai työtiloiksi. Tilojen varaustilanteen tarkasteluun, vuokraukseen ja maksuliikenteeseen tarjotaan useita vaihtoehtoja.\n2. Minnan Näyttämöt\nSuorakaiteen muotoinen 70 m²:n Minnan näyttämöt tarjoaa ullakolla 70 hengelle esitys-, juhla- ja tapahtumatilan. Tilassa voi järjestää konsertteja, näytelmiä, runoiltoja tai tapahtumia.\nOhjelmisto voi olla vierailuista koostuva, Minna Canth -akatemian omaa tuotantoa tai kumppanien kanssa tuotettuja. Ohjelmisto kuratoidaan, ohjelmavalinnoissa rohkaistaan uusiin avauksiin ja esitystoimintaa on myös englanniksi ja ruotsiksi.\nOhjelmistossa on aina myös Minna Canth -monologi, joka on tilattavissa tilaisuuksiin ja juhliin sekä vuosittain uusi sovitus Canthin näytelmästä, Minnan tuotannosta tai teemasta jne.\nEsityksiä voi seurata livenä ja samaan aikaan Minnan kanavan kautta. Tämä mahdollistuu rakentamalla Kanttilaan tarkkaamo, missä työskentelee kuva- ja äänialan ammattihenkilöstö.\nMinna Canth muutti maailmaa näytelmillään. Minnan näyttämöt mahdollistaa taiteilijoiden toteuttaa uusia työnkuvia erilaisissa hybridituotannoissa. Se tarjoaa perinteisen kulttuuritoiminnan rinnalle taiteen ja tieteen käyttö- ja tekotapojen kehittämisen digitaalisissa ympäristöissä.\n3. Minnan Salonki\nKuuluisa Minnan Salonki 22 m² ja ruokasali 33 m² lavastetaan yhtenäiseksi, historialliseksi kokonaisuudeksi kirjojen, kuvien ja AR -teknologian avulla. Nämä huoneet kertovat niin Minna Canthin, tasa-arvon kuin sananvapauden historiasta. Täysin uniikit käyntikohteet ovat avoinna ympärivuotisesti ja ovat sekä yleisölle suunnatussa pääsylipullisessa näyttelytilakäytössä että vuokrattavissa yksityiskäyttöön.\nOsana Minnan Salonki -näyttelylippua Kanttilassa järjestetään sovitulla aikataululla Minna Canthiin liittyvää ohjelmaa.\n4. Minnan Verkostot\nMinnan verkostojen kautta kulttuuri toteutuu Kanttilasta käsin hyvin laaja-alaisesti. Kanttilan verkostoon kuuluu lukuisia residenssipalveluja tuottavia toimijoita. Taiteen, tieteen ja residenssitoiminnan lisäksi Vanhan Kuopion alueen aktiviteetteihin kuuluu tapahtumia, juhlia, seminaareja, kokouksia, opiskelua jne. Kanttila, Vapauden talo ei arvota sisältöjä oman verkostonsa tai yleisön puolesta, vaan alueelle tavoitellaan aina mahdollisimman laajaa tarjontaa erilaisia yleisöjä kiinnostavia sisältöjä ja mahdollisuuksia, esim. ajatushautumo Aatos on yksi verkoston edustaja. Minna Canth -akatemia vastaa Kanttilan residenssi- ja sisältöohjelmien valinnasta kumppaneidensa kanssa.


Tiekirkot avoinna kesäreittien varrella - Uudenkaupungin seurakunta\nTiekirkot Hangosta Utsjoelle avaavat jälleen ovensa matkailijoiden iloksi.\nMoniin Suomen tiekirkkoihin voi pysähtyä taivaalliselle tauolle kesäkuusta aina koulujen alkuun asti. Uudessakaupungin osalta kirkot ovat avoinna ja myös opas paikalla seuraavasti:\n- Uudenkaupungin Uusi ja Vanha kirkko sekä Pyhämaan kirkot avoinna 4.6.-12.8.2018.\n- Kalannin ja Lokalahden kirkot avoinna 25.6.-5.8.2018.\nUudenkaupungin Uudessa kirkossa on kesätorstaisin 7.6.-19.7. Urkuvartti, jossa kuullaan urkumusiikkia noin 15-20 minuutin ajan. Tämän jälkeen on mahdollisuus tutustua urkuihin kanttorin johdolla.\nKaikkiaan tiekirkkoja on tänä vuonna 266.\nEnsimmäisten tiekirkkojen joukossa 90-luvun alussa ollut Utsjoen kirkko on tänä kesänä liittynyt uudelleen tiekirkkoketjuun, ja on pohjoisin tiekirkkomme.\nTiekirkoissa on saatavana myös tiekirkkomateriaalit, jotka tänä kesänä henkivät menneiden vuosikymmenten tunnelmia. Hetkiä kirkkotieltä pitkin aaltoilevan heinäpellon laitaa tai kohtaamisia kivikirkon pihapiirissä on toteuttanut kuvittaja Petteri Mattila.\nKaikki tiekirkot on koottu tiekirkot.fi-verkkopalveluun, jonne on listattu myös kirkkojen aukioloajat.\nSivuston Google-pohjainen kartta ja reittihaku neuvovat tarkan sijainnin ja ajo-ohjeet perille.\nTeiden varsilla avoimiin kirkkoihin johdattavat tutut Tiekirkko-liikennemerkit.


Tuplasprintti 2015 | Tuusulan Voima-Veikot ry\nYhtä rastia kohtaan kohdistuneen ulkopuolisten ilkivallan takia sarjat H21A, H35 & H40 sarjat päätettiin mitätöidä aamupäivän osalta. Asia käsitellään vielä SSL:n sääntöryhmässä.\nTuloksissa vaikuttaneet virheet on löydetty ja tulokset korjattu. Virhe aiheutui koneiden väliseen ajansynkronointiin käytetyn apuohjelman kaatumisesta leimakoneella, jonka takia online-maalin tulokset tuli ylikirjoitettua väärällä ajalla. Virheet on nyt korjattu online-maalin leima ajoilla ja tulokset on lopulliset.\nIltapäivä ja yhteistulokset yhdessä\nKiinnostuneille tässä on myös mitätöityjen sarjojen väliajat\nAlustavat kilpailuohjeet löytyvät täältä\nSprinttisuunnistukset järjestetään kahdessa osassa. Ensimmäiset kilpailut alkavat klo 11.00 ja toiset klo 13.30 alkaen. Väliin jää riittävästi aikaa palautua nopeasta 15-20 minuutin rutistuksesta.\nAamupäivän kisamaastona toimii osallistujille mahdollisesti jo aiemmista kisoistakin tuttu Hyrylän taajaman alue, jossa etenkin aamupäivän kisa juostaan. Karttoihin on selkeästi merkitty kielletyt tiealueet ja pääteiden ylitys on sallittu vain alikuluista ja kielletyn alueen ulkopuolisista kohdista. Noudattakaa kieltoja tasapuolisuuden ja reilun pelin hengessä! Valvontaakin suoritetaan, mutta kilpailunumeroitahan ei käytössä ole.\nIltapäivän kisaradat pysyvät Tuusulanväylän itäpuolella käyttäen urheilukeskuksen ja entisen varuskunnan puisto- ja asutusaluetta.\nRadat ovat sprinttisuunnistuksen luonteeseen sopien nopeita ratkaisuja vaativia ja muutama pidempi välikin on lähes joka radalla monimutkaisempaa reitinvalintaa tarjoten. Rastit ovat selkeissä paikoissa ja kikkailuja ei ole käytetty.\nVain sadekelillä on mahdollisuus muutamassa heinikkorinteessä liukastella, muuten suosittelen lenkkareita tai maastojuoksukenkiä. Etenkin aamupäivällä on asfalttipintaa tarjolla paljon.\nTimo Sirola KeU\nAvoin kansallinen TuplaSprintti sprinttisuunnistuskilpailu Sunnuntaina 2.8.2015, alkaen klo 11 Tuusulan Hyrylässä\nKaksiosainen henkilökohtainen kilpailu klo 11 ja klo 13.30 Henkilökohtaisen kilpailun tulokset lasketaan yhteisaikojen perusteella.\n* H21A, C, H10-H80\n* D21A, C, D10-D75\nSeurakohtaiset ilmoittautumiset on oltava perillä maanantaina 27.7.2015 klo 24.00 mennessä käyttäen IRMA-ilmoittautumispalvelua https://irma.suunnistusliitto.fi.\nJälki-ilmoittautumiset tulee tehdä torstaina 30.7.2015 klo 24.00 mennessä kaksinkertaisin maksuin ensisijaisesti käyttäen IRMA -ilmoittautumispalvelua tai sähköpostitse osoitteella samuli.seppala( at )kotikone.fi.\nLisenssi on oltava maksettuna ilmoittautumishetkellä. Kilpailijoita, joilla ei ole voimassaolevaa lisenssiä ei hyväksytä kilpailuun. Ilmoittautumisen yhteydessä on ilmoitettava lisenssin ja emit-kortin numero.\nOpastus kilpailupaikalle Helsingistä ja Hyvinkään suunnasta tuleville sekä Keravan ja Järvenpään suunnasta tuleville tien 145 ja 148 risteyksen liikenneympyrästä, joista matkaa kilpailukeskukseen 300m (Olympiakasarmi, Rykmentie, 04300 TUUSULA).\nPysäköintipaikat sijaitsevat kilpailukeskuksessa.\nHenkilökohtaisen kilpailun ensimmäinen lähtö: klo 11.00 ja toisen kilpailun ensimmäinen lähtö on klo 13.30.\nSprinttisuunnistuskartta 1:4 000, 07/2015, Tulostekartta muovikotelossa.\nKilpailun johtaja: Esa Tihilä, esatihila( at )yahoo.co.uk\nRatamestariryhmän johtaja: Esa Tihilä\nTiedottaja: Samuli Seppälä samuli.seppala( at )kotikone.fi\nKäyntejä kotisivuilla:778877 kpl


Kajakki ja purje – mukavuus vai turhake ? | markomeloodotcom\nKajakki ja purje – mukavuus vai turhake ?\n25.4.2016 · by Kekkali\t· Bookmark the permalink.\t·\nMonesti kuulee että eihän siinä tarvitse edes meloa, kun käyttää purjetta. Kyseenalaistettu on myös kajakin käsittelytaito ja sen oppiminen kun ei melo. Kun asettaa vastakysymyksen ”Oletko joskus kokeillut purjehtia kajakin kanssa?” on vastaus yleensä kielteinen. Asiantuntevat kommentit yleensä saakin niiltä, joilla asiasta ei ole mitään kokemusta asiasta. Toisaalta ei tästä asiasta tarvitse edes sen kummemmin keskustella – jos sitä ei halua käyttää ei siihen kukaan pakota. Mutta mukavasti tuo kajakki kulkee pienelläkin tuulella kuten videosta näet.\nItse olin enemmänkin kiinnostunut kokeilemaan kuin tyrmäämään. Ensimmäisen kokeilu kerran jälkeen olin kyllä myyty ajatukselle, tämähän on vänkää puuhaa !! Aloitukseni oli kylläkin aika kova lokakuisessa Valio myrskyssä. Siitä löytyy kuvia tämän blogin galleriasta. Silloin minulla oli laina kajakki käytössä. Nyt talven aikana tein tarvittavat asennukset omaan kajakkiin Juhon opastuksella. Aikamoinen tuo etukannen naru- ja köysiviidakko on mutta kaikki toimii ja tarvittava kulkee mukana. Kompassikin sopii ja etutilan käyttökin on sujuvaa.\nKevyellä tuulella on hyvä harjoitella. Tuuli tekee kivoja kiskaisuja varsinkin, jos se on hieman pyörteinenetkä itse ole hereillä. Ensiarvoisen tärkeää on osata tuennat kunnolla, muuten pienikin tuuli kaataa. Jos kaadut pääset ylös eskimolla tai pelastaudut esim melekellukkeen avulla. Purjeennarut kannattaakin antaa olla löysällä jos ei ole menossa minnekään. Tuuli saa sitten käännellä purjetta ihan rauhassa.\nRetkimelonnassa tuo on minusta hyvä varuste. Ja itse asiassa vastatuulessa tai tuulettomalla säällä ei purjeesta ole apuja. Sama sääntö pätee tässäkin kuin polkupyöräilyssä – aina on vastatuuli !!!! Tuuleton sää tuntuu tältä =)\nPurjeen on valmistanut SeaDog Sails ja heillä löytyy blogissa erilaisia videoita purjeen käytöstä kajakissa. Tuo Valio myrsky kokeilu oli siitä kovemmasta päästä keliä jonka purje kestää. Se tunne kun aallonharjalla menee surffissa ja tuulen suhina korvissa loppuu. Purje pitää aallonharjalla. Melojan tehtäväksi jää pitää suunta oikeana ja kajakki pystyssä. Eikä se ole ihan helppoa, arkailuun ei ole sijaa vaan pitää rohkeasti olla tilanteen herra. Suosittelen testaamaan.\nAvainsanat: A Paddling Fool, Beaufort, retkimelonta, SeaDog Sails, Skim Kayaks\n← Oman kajakin hankinta\nHelatorstain melontaretki Saimaalla →\n4 responses to “Kajakki ja purje – mukavuus vai turhake ?”\nTimo Markkanen 25.4.2016 21:29 · · Vastaus →\nOsuitpa taas mielenkiintoiseen aiheeseen. Purjehtijana halusin itsekin kokeilla kajakkipurjetta. Välttääkseni kiinteää asennusta, päätin aloittaa halvalla WindPaddlen kiinalaiskopiolla. https://www.youtube.com/watch?v=aJXesWp5P0I\nHaittapuolena tässä on, ettei purje ylhäällä voi käytännössä meloa ollenkaan. Värkki tuntui kyllä melko toimivalta, mutta valitettavasti vain suhteellisen kapealla tuulialueella n.4-8m/s takasektorista. Purjevenettähän ei kajakista saa millään, mutta kiinnostaa silti kovasti, millaisilla tuulikulmilla nuo mastolliset mallinne vielä toimivat.\njouhou 26.4.2016 07:44 · · Vastaus →\nItsekkin ostin aikoinaan windpaddlen kokeiltavaksi ja parin kokeiu kerran jälkeen se on kerännyt pölyä juuri mainitsemasi syiden takia: ei voi operoida melaa kun pitää purjeen lankoja käsissä ja se on pelkästään myötätuuli purje! Nämä Seadog sails (ja Flat Earth Kayak Sails) tyyliset purjeet ovat hieman työläimpiä ottaa käyttöön = asennus homma. Mutta sitäkin monipuolisempia käyttää! Mitä tulee purjeen käyttöön tuulessa niin kajakista riippuen olen päässyt hieman ”nousemaan” tuuleenkin! Eli paras aste on ollut n. 35 astetta mutta siinä on ollut huomattavaa sivuttais lipsumista (riippuen kuinka terävä kanttinen kippo on kyseessä?) eli karkea arvio on että ehkä 30-25 astetta.. eli näillä voi hieman luovia! pienellä lisävaivalla kun asentais etuköli(evän) niin saisi enemmän ominaisuuksia! Douglas Wilcoxin Hyvin valaiseva saitti: http://seakayakphoto.blogspot.fi/2014/04/sea-kayak-paddle-sailing-and-tacking.html\njouhou 26.4.2016 07:50 · ·\nToinen havainnollistava postaus Douglasilta:\nAP Rantanen 2.5.2016 17:22 · · Vastaus →\nReilut kaksi vuosikymmentä retkimeloneena ja koskaan purjehtimattomana sain tilaisuuden edellisen sulan aikana kokeilla jouhoun vortexia takiloituna. Eipä ole vuosiin jänskättänyt kajakissa kuin sillä kerralla. Yhtä kiperää tuentaa lukuun ottamatta homma kävi yllättävänkin sujuvasti ja voin suositella kokemusta osaavalle (tuennat lähdettävä tosiaan reaktiona) melojalle.\nPerinnemela, eskimomela vai euromela?\nLånglandet ja upea Saaristomeri


Yamaha Tracer 9 / GT – täysin uudistunut – Bike\nYamaha Tracer 9 / GT – täysin uudistunut\nTracer 9 on uudistunut kauttaaltaan vuodelle 2021. Kuva: Yamaha.\nYamaha ei ole tehnyt isompaan Traceriin pelkkää Euro 5 -moottoripäivitystä, vaan malli on uudistunut kauttaaltaan. Kattavien uudistusten myötä myös mallinimi vaihtuu, tässä on Tracer 9.\nTracer 9:n voimanlähteenä on uudessa MT-09-mallissa ensi kertaa esitelty uusi, Euro 5 -hyväksytty kolmisylinterinen, 890-kuutioinen CP3-moottori, jonka iskutilavuutta on kasvatettu suurentamalla iskunpituutta kolmella millimetrillä. Suuremman iskutilavuuden ansiosta vääntö on kasvanut 7%, ja uuden moottorin 93 Nm huippulukemat saavutetaan jo 7 000 kierroksen käyntinopeudella. Myös teho on kasvanut neljällä yksiköllä ja 119 hevosvoiman huipputeho saavutetaan 10 000 kierroksella. Suuttimet on siirretty kannesta läppärunkoihin taloudellisuuden parantamiseksi. Ykkös- ja kakkosvaihteen välityksiä on muutettu uuden moottorin luonteeseen sopivaksi. Myös vaihteiston siirtohaarukoihin ja yhdistelmäluistokytkimeen on tehty toimintaa parantavia muutoksia. Vaikka iskutilavuutta ja voimaa on entistä enemmän, on kolmisylinterisen crossplane-moottorin paino pudonnut 1,7 kilolla.\nEntistä paremman tasapainon saavuttamiseksi moottori on asetettu uuteen, jäykempään ja kompaktimpaan runkoon entistä pystympään asentoon. Tämän kerrotaan parantavan etupään tarjoamaa tuntumaa. Runko perustuu MT-09-mallissa käytettyyn, mutta Tracer 9:ssä käytetään erilaisia moottorin kiinnikkeitä, jotka korostavat moottorin roolia runkorakenteen jäykkyyteen ja parantavat toimintaa raskaasti kuormattuna. Suurin sallittu kuorma onkin 193 kiloa, ja vakauden parantamiseksi mallissa käytetään laukkujen liikkeen pyörästä eristävää kiinnitysjärjestelmää. Uusi, entistä pidempi takahaarukka kiinnittyy nyt rungon sisäpuolelle. Ulkonäöltään haarukka muistuttaa MT-09:ssä käytettyä, mutta se on 60 mm pidempi, joten Tracer 9:n akseliväli on edellisestä mallista tutut 1 500 mm.\nElektroniikan osalta Tracer 9:ssä käytetään MT-09:stä tuttua, R1-sporttimallista peräisin olevaa elektroniikkapakettia, jonka kuusiakselinen IMU-yksikkö lähettää reaaliaikaista tietoa moottoripyörän liikkeistä elektroniikkaa ohjaavalle moottorinohjausyksikölle, joka puolestaan kontrolloi sutimisenestoa, luistonhallintaa, keulimisenestoa ja älykästä yhdistelmäjarrujärjestelmää, joista kaikki ovat kuljettajan säädettävissä.\nAlun perin R1-mallista peräisin on myös Tracer 9:n APSG-ride-by-wire-kaasu. Ajoasetuksia on nyt kolmen sijaan neljä, uutena on märkiin oloihin sopiva 4-asetus. Myös vakionopeussäädin kuuluu varustukseen.\nTracer 9:n jousituksen perusasetuksia on päivitetty. 41-millinen etuhaarukka on täysin säädettävissä ja myös uutta linkustoa käyttävässä takaiskunvaimentimessa on säätö. Etujarrun radiaalipääsylinteri on Nissinin valmistetta ja sen kerrotaan tarjoavan lineaarisempaa jarrutuntumaa.\nKuljettajan ergonomia on kattavasti säädettävissä. Istuinkorkeus on 15 mm entistä matalampi ja istuin on asennettavissa kahteen eri asentoon. Myös jalkatappien korkeutta voi säätää 15 mm, ja ohjaustangon etäisyys on säädettävissä 9 milliä ja korkeus 4 milliä. Kuljettajan paikan viimeistelevät kaksi 3,5 tuuman TFT-näyttöä, jotka tarjoavat kattavasti tietoa pyörästä ja elektroniikasta.\nUudistusten yhteydessä Tracer 9 on luonnollisesti saanut päivityksen myös ulkoasuun. Uutta, sporttisempaa tyyliä suunniteltaessa on huomioitu erityisesti täyden laukkusarjan muotoilulle asettamat vaatimukset. Muotoilun täydellistävät tyylikkäät LED-valot. Uutta on myös kookkaampi 50 mm verran säädettävä tuulilasi. Mallissa käytettävät vanteet ovat 700 grammaa entisiä kevyemmät.\nVaikka tavallinenkin Tracer 9 on hyvin matkailuun sopiva, on Tracer 9 GT varustuksensa ansiosta vieläkin parempi matkapyörä. Sen vakiovarustukseen kuuluvat kovat laukut, KYB:n semiaktiivinen KADS-jousitus, molempiin suuntiin toimiva quickshifter, kaarrevalot ja kahvanlämmittimet.\nUudet mallit tulevat saataville maaliskuussa 2021.


Danske Bank autolaina ei ole välttämättä halvin! Kilpailuta ennen kuin haet!\nDanske Bank autolaina ei ole välttämättä halvin! Kilpailuta se nyt!\nDanske Bank autolaina ei ole välttämättä halvin. Siksi se kannattaa kilpailuttaa yli 25 eri pankilla ja rahoituslaitoksella. Saat luottopäätöksen heti ja rahat tilille jopa samana päivänä.\nAuto on isoimpia hankintoja, joita teemme elämämme aikana. Monilla sen hankintaan tarvitaan ylimääräistä rahoitusta. Rahoitusta on mahdollista hakea eri rahoitusyhtiöiltä, ja tuleva autolaina kannattaakin kilpailuttaa heti, kun sopiva ajopeli on kiikarissa. Autolainan kilpailuttaminen onnistuu nykypäivänä helposti verkkopalvelun kautta ja tarvitset vain toimivan internet-yhteyden ja selaimen. Autolainan kilpailuttamisessa on hyvä huomioida omien tarpeiden ja maksukyvyn lisäksi lainan ehdot, joihin tutustuminen ennen rahoitussopimuksen allekirjoittamista on tärkeää. Lainaehdot voivat vaihdella rahoituslaitosten välillä huomattavasti. Autolainaa tarjoaa muun muassa Danske Bank, jonka palveluista seuraavaksi tarkemmin.\nDanske Bank autolainan korko\nEuribor-korko on viitekorko euroalueen rahamarkkinoista. Se lasketaan 50 euroalueen pankin korkotarjousten mukaan päivittäin maanantaista perjantaihin. Poikkeuksellisesti Euribor-korkoa ei lasketa 1.1. tai 25.12. Euribor-korkoon voit valita koronmääräytymisjaksoksi esimerkiksi 3, 6 tai 12 kuukautta, ja lainan korko muuttuu aina tuon määräytymisjakson alkamispäivänä viitekoron muutoksen mukaiseksi. Danske Bankin Prime-korko on puolestaan pankin oma viitekorko, johon vaikuttaa markkinakorot, inflaation muutoksset ja lähitulevaisuuden taloudelliset näkymät. Danske Bank julkaisee Prime-koron sivuillaan, ja korko on nähtävillä myös kaikissa pankin toimipisteissä. Lainasta perittävä korko muuttuu aina Prime-korkoa vastaavaksi päivänä, jolloin koron muutos tulee voimaan. Viimeisin Danske Bankin ilmoittama Prime-korko on 0,70 %.


Katusählyn superviikonloppu - Liigatähtiä, skaboja ja katusählyä ympäri Suomen! | Salibandy\nSosiaalisen median sb-ryhmätFanituotteet IFF EtusivuUutisetLiiton uutisetKatusählyn superviikonloppu - Liigatähtiä, skaboja ja katusählyä ympäri Suomen! Katusählyn superviikonloppu - Liigatähtiä, skaboja ja katusählyä ympäri Suomen!\nTupla Katusählykiertueen osaturnauksia pelattiin 9.-11.6. Vantaalla, Jyväskylässä, Tuuloksessa ja Vaasassa!\nJulkaistu 13.6.2017 15:48\nViime viikonloppuna katusählyä pelattiin yhteensä neljällä eri paikkakunnalla; Vantaalla, Jyväskylässä, Tuuloksessa ja Vaasassa! Nyt saa fiilistellä katusählyn superviikonloppua! Fiilistele turnauksia alta löytyvien koosteiden ja kuvamateriaalien kautta!\nTurnausten kuva materiaalit on jaettu Katusählyn facebook-sivuilla. Katso täältä turnausten kuvamateriaalit Vantaa, Jyväskylä ja Vaasa!\nKatusählykiertue jatkaa matkaansa ensi viikon lauanataina Hyvinkäälle, Kirkkonummelle ja Helsinkiin! Nähdään siellä! Artikkelin avainsanat\nkatusähly Vantaa Jyväskylä Tuulonen Vaasa Twiittaa


Normaali iho - Hoida normaalia ihoa luonnonkosmetiikalla - Jolie\nEtusivu > Ihotyypit ja -ongelmat > Normaali iho\nNormaalissa ihossa kaikki toiminnot ovat harmoniassa, eikä iho ole kuiva tai rasvainen. Normaalin ihon hoitamisessa tärkeintä on saada ylläpidettyä kosteustasapaino. Väärillä tuotevalinnoilla ja hoidolla myös normaalin ihon voi saattaa epätasapainoon.\nAkne / epäpuhtaudet (42)\nRuusufinni (couperosa) (33)\nCosmetique Bio (21)\nLeaping Bunny (62)\nSoil Association (51)\nThe Vegan Society (7)\nEsse Probiotic Skincare (30)\nEvolve Organic Beauty (20)\nHenua Organics (3)\nPai Skincare (14)\nSimply Gentle Organics (1)\nNäytetään 1–24 / 303 tuotteesta\nTrue Organic Of Sweden Sea Me Mask Heleyttävä Kasvonaamio\n29,80 € Lisää ostoskoriin\nHaut-Ségala Aloe Vera Gel -Kosteuttava Geeli\nEsse Trial Pack Normal Skin -Matkapakkaus Normaalille Iholle/Päiväys 31.10.2020\nAlgamaris Sävyttävä Aurinkovoide Kasvoille SK30 Ivory\nAlgamaris Sävyttävä Aurinkovoide Kasvoille SK30 Beige\nArvostelu tuotteesta: 4.17 / 5\nAlgamaris Sävyttävä Aurinkovoide Kasvoille SK30 Golden\nMadara Infinity Mist Probiotic Essence -Probioottisuihke/PÄIVÄYS\n40,00 € 12,00 € Lisää ostoskoriin\nTrue Organic of Sweden Make My Day Cream -Rauhoittava Kasvovoide\n36,30 € Lisää ostoskoriin\nNovexpert The Expert Exfoliator –Kaksitehoinen Kuorintavoide\nNormaalissa ihossa kaikki toiminnot ovat harmoniassa, eikä iho ole kuiva tai rasvainen. Satunnaisia, yksittäisiä pieniä epäpuhtauksia saattaa ilmetä etenkin nenän ja leuan alueella. Normaalin ihon hoitamisessa tärkeintä on saada ylläpidettyä kosteustasapaino. Väärillä tuotevalinnoilla ja hoidolla myös normaalin ihon voi saattaa epätasapainoon. Suurin virhe on ajatella, ettei normaali iho tarvitse hoitoa ja jättää se hoitamatta. Kannattaa kuitenkin muistaa, että ikääntyessään ihon tarpeet muuttuvat ja ennaltaehkäisevä hoito palkitsee viimeistään tässä vaiheessa. Vuodenaikojen vaihtelut tulee ottaa huomioon hoitotuotteita valitessa, jotta iho ei pääse pinnastaan kuivumaan vaan säilyy kauniin pehmeänä ja kuulaana ympäri vuoden. Luonnonkosmetiikan kasvipohjaiset, ravinteikkaat tuotteet hoitavat ihoa aidosti, ilman täyte- ja lisäaineita ja korostavat ihon luonnollista hehkua. Kun ihoa hoidetaan monipuolisia kasviöljyjä sisältävillä tuotteilla, iho säilyy pitkään kimmoisana ja sileänä.\nLuonnonkosmetiikan puhdistustuotteet ovat pääosin iholle hellävaraisia, joten normaali-ihoinen voi valita puhdistustuotteensa pitkälti omien mieltymystensä mukaan. Esimerkiksi puhdistusmaidot, -voiteet ja -öljyt sekä miedot geelit sopivat hyvin. Tärkeää on, että puhdistus poistaa tehokkaasti kaiken meikin, mutta ei jätä iholle kiristävää tunnetta.\nKasvovedeksi voi valita kosteuttavan, kirkastavan ja mielellään alkoholittoman vaihtoehdon. Kasvovedestä iho saa tarvitsemaansa vesikosteutta ja se myös auttaa muita hoitotuotteita imeytymään ihoon. Normaalille iholle riittää, että kasvot pesee ainoastaan iltaisin puhdistusaineella. Aamulla kasvot pyyhitään kasvovedellä kostutetulla vanulapulla.\nKosteutukseen kannattaa valita vähintään yksi voide ja yksi seerumi. Niitä voi vaihdella omien mieltymysten ja myös vuodenaikojen mukaan. Seerumi voi olla esimerkiksi kosteuttava ja kirkastava. Silmänympärysiholle voi valita joko kosteuttavan geelimäisen tai voidemaisemman tuotteen. Aamuisin voi myös käyttää kevyempää tuotetta ja iltaisin hieman täyteläisempää voidetta.\nKerran viikossa iho kannattaa kuoria, sillä tämä kirkastaa ihoa ja auttaa hoitotuotteita imeytymään ihoon. Kuorinnaksi kannattaa valita melko pienirakeinen, mutta kuitenkin tehokkaalta tuntuva tuote. Myös hedelmähappokuorinnat, sekä kuorinnat, joissa on yhdistelty mietoja hedelmähappoja ja rakeita, sopivat hyvin. Kuorinnan jälkeen voi kasvoille levittää naamion ihon tarpeen mukaan, esimerkiksi kosteuttavan tai kirkastavan naamion.\nSuosittelemme normaali-ihoisille kosmetologikäyntiä vähintään muutaman kerran vuodessa kauniin ihon ylläpitämiseksi. Tämä on myös oiva tilaisuus päivittää kotihoitotuotteet ja kuulla ammattilaisen mielipide siitä, onko kotihoito ollut oikeanlaista ja riittävää.\nWhamisa Toner Deep Rich -Kosteuttava Kasvovesi Jättikoko 300ml\t1 × 72,40 €\nVälisumma: 72,40 €


Kirjavinkki ilmastotekoihin - WWF Nuoret\nKevät etenee vauhdilla, vaikka poikkeusolojen takia se eteneekin pääasiassa kotoa käsin. Onneksi kotona ajan saa kulumaan mm. lukemalla, ja mikä parempaa, jos kirjana on ilmastoystävän käsikirja!\nRinna Saramäen (2019) 250 ilmastotekoa, joilla pelastat maailman on käytännönläheinen opas yksilön ilmastovalintoihin. Selkeälukuinen opas sisältää 12 eri lukua joissa käydään läpi lähes jokaista elämän osa-aluetta aina asumisesta vaatevalintoihin ja ruokavalinnoista yhteisölliseen elämään. Kaikista aiheista löytyy ensin tietopaketti aiheesta ja tämän jälkeen käytännön vinkkejä ilmastotekoihin, ja kirjan lopusta löytyy runsaasti lukuvinkkejä lisätietoa kaipaaville. Koska ruoka on lähellä jokaisen meidän vatsaamme, on ruokaluku yksi kirjan mielenkiintoisimmista ja myös ilmaston kannalta tärkeimpiä – onhan ruokateollisuus energia- ja kuljetussektoreiden jälkeen suurin kasvihuonepäästöjen tuottaja, jonka saralla jokainen voi valinnoillaan vaikuttaa.\nRuokaluvusta löytyy kattavasti tietoa muun muassa siitä, kuinka ruuan hiilijalanjälki muodostuu ja mikä maataloudessa erityisesti kasvattaa hiilijalanjälkeä. Yksi tärkeä oppi teemasta on, että unohdamme helposti kaiken taustatyön, jota ruuan eteen on ennen meitä tehty! Saramäki kertoo myös lihansyönnin ilmasto- ja terveysvaikutuksista, sekä lihankäytön historiasta, ja kannustaa lukijoita miettimään miten lihaa kuluttaa: jos liha on osa ruokavaliota, hiilijalanjäljen mukaan järkevintä on syödä broileria ja biodiversiteetin kannalta lihaa jossa ympäristövaikutus on huomioitu. Lisäksi kirja kannustaa suosimaan lihan sijaan sisävesien pikkukaloja, tästä löytyy lisätietoa myös WWF:n kalaoppaasta.\nKirja myös muistuttaa, että ruoka on päästölähteen lisäksi nautintoa, perinteitä ja osa identiteettiä. Ei ole yhtä oikeaa tapaa ruokailla, vaan kaikkien on löydettävä oma tapansa ruokailla ympäristöystävällisesti.\nVaikka ohjeita ja tietoa on kirjassa paljon, on lukeminen mukavaa ja ilmastoahdistus ei suinkaan lukemisen parissa kasva vaan vähenee. Vaikka teemana on ilmastolähtöinen elämä, kirja myös muistuttaa, että esimerkiksi ruoka on päästölähteen lisäksi nautintoa, perinteitä ja osa identiteettiä. Ei ole yhtä oikeaa tapaa ruokailla, vaan kaikkien on löydettävä oma tapansa ruokailla ympäristöystävällisesti. Jos omaa tapaa ei ole vielä löytynyt, löytyy se todennäköisesti oppaasta: käytännön vinkkejä ruokaluvusta löytyy nimittäin liittyen ruokahävikkiin, kahviin, riisiin, lihan/kalan/soijan kulutukseen, kasvissyöntiin, palmuöljyyn, kausiruokailuun… Jokaiselle jotakin!\nKirjan myötä arkeen löytyy isoja ja pieniä tekoja, joilla on kaikilla vaikutusta. Käytännön vinkeistä paras itselle oli ”Selvitä itsellesi mikä ero on parasta ennen ja viimeinen käyttöpäivä merkinnöillä” ja uusi tuttavuus on hortoilu eli villiyrttien keräily, jota varmasti kokeilen kesällä. Lisäksi kirjasta sain intoa tutkia suomalaista Carbon Action -aloitetta, jossa suomalaiset viljelijät testaavat hiiliviljelyn tuloksia. Näin poikkeusoloissa kirjan hotkaisee lähes yhdeltä lukemalta, eikä käytännön vinkkien takia se jää kirjahyllyyn pitkäksi aikaa pölyttymään!\nVapun lyhyt historia


1950–1960-lukujen nuoret valitsivat ammattinsa vailla edeltävien sukupolvien mallia | Helsingin yliopisto\nKuva: Teija Riikola\n1950–1960-lukujen nuoret valitsivat ammattinsa vailla edeltävien sukupolvien mallia\nNuorten koulutus- ja ammattisuunnitelmiin vaikuttivat eniten yhteiskuntaluokka ja sukupuoli. Ammateista vain mainospiirtäjä oli sellainen että siitä haaveilivat kaikki. Teknologian lisääntyminen työpaikoilla lisäsi uudenlaisten taitojen ja muodollisen koulutuksen arvostusta.\n1950- ja 60-luvuilla koulutukseen tehty sijoitus kantoi hedelmää sekä yksilöiden että yhteiskunnan näkökulmasta. Tuolloin yhä useampi kohosi keskiluokkaan, elintaso nousi ja hyvinvointivaltio rakentui. Nuoret tarttuivat innolla uusiin, nouseviin ammattimahdollisuuksiin. Teknologian kehitykseen liittyneet pelot osoittautuivat myöhemmin vääriksi.\nSinikka Selinin väitöstutkimus Mikä sinusta tulee isona? käsittelee 1950–60-luvun helsinkiläisnuorten koulutus- ja ammattisuunnitelmia. Tutkimus perustuu ainutlaatuiseen ammatinvalinnanohjauksen yhteydessä syntyneeseen aineistoon, joka antaa äänen nuorille itselleen.\nOppivelvollisuutensa suorittaneet 15–17-vuotiaat olivat 1950–60-luvuilla nykynuorten tapaan suurten valintojen edessä. Nopeasti modernisoituvassa yhteiskunnassa nuoret eivät voineet aiempaan tapaan ottaa mallia edellisestä sukupolvesta. Koneellistumisen ja automaation pelättiin hävittävän työpaikkoja ja aiheuttavan työttömyyttä. Kehittyvä teknologia sekä elinkeino- ja ammattirakenteiden muutokset kuitenkin lisäsivät työelämän ammattitaitovaatimuksia ja korostivat muodollisen koulutuksen merkitystä. Vielä 1950-luvun alussa työnteolla oli hyvin keskeinen asema nuorten suunnitelmissa, mutta seuraavina vuosikymmeninä yleissivistävä ja ammatillinen kouluttautuminen saivat niissä enemmän sijaa.\nYhteiskuntaluokka ja sukupuoli vaikuttivat valintaan\nAjallisen muutoksen lisäksi tutkimus valottaa nuorten suunnitelmia sukupuolen, perhetaustan ja aikaisemman koulutuksen näkökulmista. Ennen peruskoulua rinnakkaiskoulujärjestelmän aikaan ikäluokka jakautui kahtia jo kymmenvuotiaina. Perheen yhteiskuntaluokka oli keskeinen taustatekijä sille, suorittiko nuori oppivelvollisuuttaan kansakoulussa vai oliko hän pyrkinyt ja päässyt laajemmat työ- ja koulutusmahdollisuudet avanneeseen oppikouluun. Valtaosa kansakoulun jatkoluokkia/kansalaiskoulua käyneistä nuorista oli työväenluokkaisia, kun taas oppikoululaisista suurin osa kuului vanhempiensa ammatin perusteella keskiluokkaan. Perhetausta ja aikaisempi koulutus suuntasivat nuorten ammattiasemasuunnitelmia.\nAmmattialan valintaan suurin vaikutus oli sukupuolella. Nuorten aikeet noudattelivat ammattirakenteen sukupuolittunutta jakoa ”miesten ja naisten töihin”. Ainoastaan yksi ammatti, mainospiirtäjä, oli sellainen, josta haaveilu yhdisti nuoria koulutaustasta ja sukupuolesta riippumatta.\n”Elinkeino- ja ammattirakenteet uudistuvat ensisijaisesti työmarkkinoille tulevien uusien sukupolvien kautta. Tulevaisuudesta voi esittää vain valistuneita arvauksia, mutta nuorten valinnoilla on suuri vaikutus tulevaan kehitykseen. Tulee myös muistaa, että vaikka nuorten suunnitelmat vaikuttaisivat ylioptimistisilta, toiveikkuudella oli – ja on edelleen – tärkeä merkitys, sillä se auttaa nuoria heidän tavoitteidensa asettelussa ja niihin pyrkimisessä”, Sinikka Selin sanoo.\nSinikka Selin: Mikä sinusta tulee isona? Koulutus- ja ammattisuunnitelmat 1950–60-luvun Helsingissä.Nuorisotutkimusverkosto/Nuorisotutkimusseura, julkaisuja 191, sarja: Tiede.\nVäitöskirja tarkastetaan Helsingin yliopistossa 31.3.\nTeksti Pia Purra/Sinikka Selin


Grahn-Laasonen aloitti ympäristöministeriön alasajon — Miikka Keränen\nSoidensuojeluohjelmaa on valmisteltu vuosia ja hyvässä hengessä. Valmistelu on ollut harvinaisen rauhallista ja yksimielistä. Ohjelma oli jo aivan loppusuoralla, kunnes peliin puuttui uusi ympäristöministeri. Grahn-Laasonen haluaa edistää soidensuojelua vapaaehtoispohjalta.\nEnsinnäkin mielestäni on pöyristyttävää, että ympäristöministeri laittaa jäihin ympäristönsuojeluohjelman. Ennenkuulumatonta! Ympäristöministerin tehtävänä kun on mielestäni suojella luontoa, ei tuhota sitä. Ministerin tulisi olla näissä asioissa se osapuoli, joka korostaa luonnon itseisarvoa, luonnonsuojelua, ilmastoasioista, uhanalaisten lajien suojelua, koskemattomuutta, terveys- ja virkistysarvoja, korvaamattomuutta ja osuutta suomalaiseen perinnemaisemaan, eikä myötäillä lobbareita ja talouselämää.\nToisekseen on äärimmäisen tehotonta pistää jäihin vuosien työ. Työ, jolla on jo hallituksen siunaus. Tätäkö se Stubbin esittämä uusi tapa tehdä politiikkaa on? Näytetään keskaria vuosien mittaiselle työlle ja asiantuntijoille? Vedetään matto alta, kun ollaan saamassa vihdoin jotain aikaiseksi? Kas kummaa, kun tällaista tekniikkaa ei voida käyttää vaikkapa lapsilisäleikkauksen kumoamiseen, vaan se pitää saada läpi vaikka hampaat irvessä.\nViimeisenä, vaan ei vähäisempänä: mikä idea tässä vapaaehtoisuudessa oikein on? Voidaan käydä kysymässä vaikkapa saimaannorpalta, että miten se vapaaehtoisuus oikein toimii, kun vastakkain on konservatiivisin omanedun perääjä ja luontoarvot? Grahn-Laasosen johtamat normitalkoot piti puuttua turhaan byrokratiaan, mutta toisin taitaa käydä. Toisin kuin METSO-ohjelmassa, ei soita voida samalla tavoin suojella vapaaehtoisvoimin. Suot ovat herkkiä kokonaisuuksia, joita ei voi pilkkoa. Soiden kohdalla tarvitaan siis pakkoja, jotta niitä voidaan suojella. Metsät kestävät pirstaloitumista paljon paremmin. Sopisi siis kokoomusministerin kumppaneineen ottaa ihan vaikka oppikirja käteen, ennen kuin alkaa tällaisia laukomaan.\nKokoomuksen suunnalta on kuulunut puheita siitä, että ympäristöministeriö pitäisi lakkauttaa ja laittaa se maa- ja metsätalousministeriön kanssa saman katon alle. Keskusta ja perussuomalaiset liputtavat myös ns. luonnonvaraministeriön puolesta. Mielestäni tällainen suunta on täysin väärä ja täysin vastuuton.\nLuonto, ympäristö ja ilmasto tarvitsevat vahvaa ja kunnianhimoista politiikkaa myös Suomessa. Luonnonsuojelu ja ilmastonmuutoksen torjuminen ovat tulevaisuuspolitiikkaa, jolla taataan hyvä elämä myös tulevaisuuksien sukupolville. Suomi ei saa romuttaa omaa osuuttaan sillä, että alistaa vastuupolitiikkaa etujärjestöjen ja lobbareiden käsiin. Pikemminkin MMM pitäisi purkaa, ja jakaa sen tehtävät ympäristö- ja työ- ja elinkeinoministeriöiden kesken.\nPelkään, että luonnonvaraministeriö soopa nousee pinnalle, jos kokoomus, keskusta ja perussuomalaiset pääsevät sanelemaan tulevan hallituksen ohjelman. Enpä osannut pelätä, että kokoomus aloittaisi suomalaisen luonnon romuttamisen jo nyt. Tehokasta, Grahn-Laasonen, tehokasta.\nJanne Suuronen 15.10.2014 19:04\nEnsin vaalitemppuilun vuoksi karataan hallituksesta vastuuta kantamasta ja sitten saadaan itkupotkuraivareita, kun se jäljelle jäänyt hallitus ei enää toteutakaan karanneiden tahtoa. Terveisiä Niinistölle.\nSuomi tarvitsee tällä hetkellä kaikin mahdollisin keinoin työpaikkoja eikä lisää pakkoja, säännöksiä ja hörhöilyä.\nYmpäristöministeriön purkaminen saattaisi olla ihan järkevä toimenpide. Eikä se silti tarkoittaisi Suomen luonnon raiskaamista, mutta ehkä edes vähän jarruttaisi yliampuvaksi mennyttä taloutemme yhdeksi jarruksi muodostunut kaiken kattavaa ympäristönäkökulmien pilkuntarkkaa säätelyjä ja noudattamista.\nMiikka Keränen 15.10.2014 19:10\nHallituksesta erottiin, koska se rikkoi omaa ohjelmaansa, ja esitti lisälupia ydinvoimalle. Ja vaikka tulkitsisi Fennovoiman luvan olevan sama lupa kuin aiemmin (mikä olisi todella hassua, sillä se on muuttunut niin radikaalisti), niin on varmasti samaa mieltä siitä, että Fennovoiman ja Rosatomin hanke on äärimmäisen huono, eikä hallituksen tai kenenkään tulisi edistää niin vastuutonta ja vaarallista politiikkaa.\nHallitusohjelma on sellainen juttu, jolla pyritään siihen, että asiat sujuvat vaikka ihmiset vaihtuvat. Vasta nyt paljastuu vihreiden suuret saavutukset ja luonne ainoana (psl. ehkä vasemmistoliitto) ympäristöpuolueena. Eli politiikan ei pitäisi muuttua, vaikka ministeri muuttuu. Siksi tehdään hallitusohjelma, ja siitä pidetään kiinni. Paitsi nyt. SDP:llä on vielä mahdollisuus tehdä jotain maineelleen, ja torpata Grahn-Laasosen ylilyönti.\nTalouden ihannointi tänään ja tässä on äärimmäisen lyhytnäköistä ja itsekästä politiikkaa. Ympäristöongelmat ovat jo nyt merkittävä este taloudelle, ja tulevat olemaan suurin haitta tulevaisuudessa. Etenkin nyky-yhteiskuntia uhkaa ilmastonmuutos. Jos siis haluaa olla johdonmukainen ja kauaskatseinen talouspoliitikko, pitää ensin huolta ympäristöstä. Tulevaisuuden sukupolvet eivät voi vielä äänestää, mutta jonkun on pidettävä niidekinkin puolia.\nRisto Järvenpää 15.10.2014 22:55\nPolitiikan pitääkin muuttua, kun ministerit ja puolueet vaihtuvat. Miikan alkuperäinen otsikko ympäristöministeriön alasajosta saattaa tosiaan toteutua.\nOuti Hoikkala 15.10.2014 19:26\nYmpäristötoimia jo jokusen vuoden läheltä seuranneena voin todeta vain, että tuskin pahemmaksi voi enää mennä. Siksi lähes kaikki muutokset ja uudistukset ovat tervetulleita. Grahn-Laasonen ei ole vielä saanut aikaan mitään niin epäoikeudenmukaista kuin hänen edeltäjänsä, joten elämme toivossa:\nPertti Kannisto 15.10.2014 19:28\nVihreät ovat työnsä tehneet. On aika ajaa heidät alas. Veronmaksajat ovat kortensa kantaneet vihreiden törmäilyille. Energiapolitiikka , mummonmökkien jätehuolto, rikkidirektiivi Itämerellä, tuulimyllyt, jne.\nKun on loppu paukut, on loppu politiikassa.\nMiikka Keränen 15.10.2014 19:35\nA) Energiapolitiikassa vihreät haluavat painottaa uusituvia energiamuotoja ja energiatehokkuutta. Fennovoimaa emme kannata, koska se on ydinvoimaratkaisujenkin joukossa äärimmäisen huono vaihtoehto.\nB) Jätevesiuudistuksesta voimme kiittää RKP:n pätkäympäristöministeriä ja keskustan Lehtomäkeä, sekä keskustajohtoista hallitusta.\nC) Rikkidirektiivistä voimme kiittää myös keskusta- ja kokoomusjohtoista hallitusta. Hassi (vihr) ottaisi mielellään kunnian rikkidirektiivistä itselleen, mutta se sovittiin kansainvälisesti ja allerkijoittajana Suomen puolelta oli hallitus, ei vihreät. Miksi Hassi haluaisi direktiivin nimiinsä? No, koska se pelastaa ihmishenkiä ja ympäristöä. Sen sijaan Hassia voimme kiittää siitä, että samainen direktiivi tulee voimaan Välimerelle nopeammalla aikataululla kuin alunperin oli sovittu.\nD) Tuulivoima on kivaa, sitä lisää.\nE) Paukkuja riittää. Sosiaalisesti ja ekologisesti kestävä Suomi tarvitsee vihreitä vielä pitkään.\nPertti Kannisto 15.10.2014 20:01\nA. Uuusiutuivien joukoss tuulivoima on Suomessa eniten tuhoa saava energiamuoto. Ydinvoima on ainoa, pitkän tähtäimen kestävä, hiilineutraali energia.\nB. Jätevesiasetukset ??? ohohhoh ??\nC. Rikkidirektiivit ?? Mites Hassi ??\nD."Tuulivoima on kivaa, sitä lisää." Lukisitpa joidenkin tuulivoiman lähellä asujien kommentteja ihan täällä US:ssa.\nE. No, jaa.\nMiikka Keränen 15.10.2014 20:55 Vastaus kommenttiin #8\nYdinvoima ei ole millään muotoa hiilineutraalia. Ydinvoimalan pystyttäminen ja uraanin kaivaminen & rikastaminen luovat paljon hiilidioksidipäästöjä.\nNiin, ja jos luit tuon tekstin niin Hassi mainitaan aika usein.\nSeikku Kaita 16.10.2014 01:49 Vastaus kommenttiin #13\nUusiutuva energia ei ole millään muotoa hiilineutraalia. Tuulivoiman pystyttäminen ja materiaalien kaivaminen & jalostaminen luovat paljon hiilidioksidipästöjä.\nHannu Aro 15.10.2014 19:30\nSeuraavaksi Sanni pysäyttää syöttötariffi maksatukset tuloksettomana sähköntuoton\nkannalta. Jotta yhteiskunta saa joka hetkellä tarvitsemansa sähkön, voidaan kulutuksen huipun tyydyttämiseen tarvittava tuotanto mitoittaa vain priimatuotannon mukaan. Näin ollen tehotaseessa tuulivoiman sekundasähkö arvo on nolla megawattia.\nTuulienergia on kallista ja kannattamatonta. Vaihteleva tuulen nopeus on vielä lisähaitta. Tarvitaan suurta tukea vähäpätöiseen ajoittaiseen energiamäärään. Onko viisasta syventää valtakunnan taloudellista ahdinkoa lisäämällä valtion velanottoa tuotteelle, joka tarvitsee tukea 200 % sen markkina-arvosta?\nTämän ongelman Sanni Grahn-Laasonen nyt ratkaisee niin ettei velkaa lisätä enää tuulivoiman takia ja syöttötariffi poistetaan laki kokoelmasta liian haitallisena ympäristölle.\nMiikka Keränen 15.10.2014 19:37\nTuulienergiasta kannattaa varmaan puhua tuulienergiaa koskevan tekstin yhteydessä, ei soidensuojelua koskevan blogin yhteydessä.\nPertti Kannisto 15.10.2014 20:12\nTuulienergia, ja suunnattomien soidemme suojelu on jenkkien kielellä "bullshiit "\nPertti Kannisto 15.10.2014 21:30\nEnergian saatavuus on kokonaisuus, jota ei voi pilkkoa Y.aan , turp, tuuli,\ntuonti, jne energ. On vain yksi kokonaisuus, jota täällä pohjolassa on pakko saada.\nMitä suosittelisit itse, niin että jopa teollisuuden pyörät toimisivat ?\nTyöpaikkoja ja vientiteollisuutta tarvitaan ilman valtion tukea. Surprise !\nPertti Kannisto 15.10.2014 20:09\nälä turhaan käytä paukkuja viheruskonnon kumoamiseen. Miten jatkossa tuotamme napapiirillä tarvittavan talvienergian.\n"Ollako vaiko eikö olla ", on meidän härmäläisten probleema.\nHannu Aro 15.10.2014 20:42\nMoi, "vieläk sää olet hengis", tervehtii ystävällisesti porilainen. (ite en ole Porist) Talvienergian kannattaa satsata varmanpäälle niin kuin jenkit teki: Ostivat Wärtsilän kaasuturbiinimoottorit hoitamaan homman, ei tuulivoima jaksanut tuottaa sähköä..\nWärtsilä toimittaa Oklahoman osavaltioon Yhdysvaltoihin 56 megawatin kokoisen voimalajärjestelmän. Laitoksen on tilannut Stillwater Utilities Authority. Varsinainen laitetoimitus alkaa vasta marraskuussa 2015.\nTulevan laitoksen tehtävänä on tasapainottaa sähköntuotantoa ajallisesti tuuli- ja aurinkovoiman tuotannon vaihdellessa. Kolmesta Wärtsilän 50SG-moottorista koostuva, maakaasulla toimiva laitos.\nPertti Kannisto 15.10.2014 21:34 Vastaus kommenttiin #12\n"Wärtsilä toimittaa Oklahoman osavaltioon Yhdysvaltoihin 56 megawatin kokoisen voimalajärjestelmän. Laitoksen on tilannut Stillwater Utilities Authority."\nVoikun hienoa, onhan tuulivoimasta sentään jotain hyötyä kansantaloudellemme, ja suomalaiselle työlle.\nHannu Aro 15.10.2014 21:56\nOlen saanut sen käsityksen että Pohjoisen energiantarpeet hoidetaan ydinvoimalla.\nSellaista sinne nyt suunnitellaan, siitä saa sähköä sen verran mitä laitos tuottaa jatkuvasti, ei tule melua eikä valo/välke haittoja, eikä satunnaisia päivän, parin katkoja silloin tällöin varoittamatta. Ydinvoima ei kerjää tyhjillä lupauksilla julkista rahaa tullakseen markkinaehtoisesti toimeen. Ydinvoimayhtiöt ovat turvallisia, ja tuovat työtä ja toimeentuloa laajalle alueelle. Ydinvoima on loppujen lopuksi ainoa ns. "vihreä" energiantuotantomuoto.\nHannu Aro 15.10.2014 20:27\nEi suomalaisia pakolla mihinkään ohjata, ei soidensuojelussa eikä missään muussakaan esim. jätevesiasetuksessa. 1960 luvulla valtio kannusti metsänomistajia ojittamaan suot, oli ns. metsittämis buumi menossa, suot olisi saatava kasvamaan metsää. Nyt siitä on jo n.50 vuotta aikaa ja tulokset nähdään, metsän kasvu on alkanut. Kyllä niitä suoalueita silti jäi, joka lajia tarpeeksi.\nTuulivoimaloita on kaavoitettu suolle niin kuin kallioille, ei ole väliä, suopohja vaatii jonkun verran enemmän mursketta ja betonia, tuho on täydellinen.\nEi vihreät virheistä välitä.\nPekka Keskinen 15.10.2014 22:32\n"Viimeisenä, vaan ei vähäisempänä: mikä idea tässä vapaaehtoisuudessa oikein on?"\nOlisiko pikku hiljaa aika tunnustaa, että luonnonsuojelussa myös sellaisella asialla, kuin omaisuudensuojalla olisi jotain arvoa? Vihreät ovat kyllä oikein innokkaasti suojelemassa kaikkea, kaikkea mikä on muiden omaa. Viimeinen mohikaani Linkola meni ja osti itse metsät mitä suojeli. Vihreät taas harrastaa luonnonsuojelun nimissä sellaista sosialisointia, joka pitäisi länsimaisessa yhteiskunnassa olla täysin vierasta. Maanomistajia on vaikea saada motivoitua mihinkään suojeluun, jos se käytännössä tarkoittaa maanomistajan oikeuksien lakkaamista. Vastaava tilanne, kuin veisi cityvihreän kerrostaloasunnosta osan käyttökieltoon. Omistat, mutta et saa käyttää. Voit myydä, mutta ostajakaan ei saa sitä käyttää.\nMiikka Keränen 15.10.2014 23:03\nSoita ei voi suojella paloina. Tästä hyvä blogi: http://kristamikkonen.fi/blogi/2014/10/15/128\nBörje Uimonen 15.10.2014 23:58\nIhan on Vihreiden oma vika, että Kokoomus pääsee näin vesittämään koko vaalikauden ponnistelut. Ei nyt irtoa tippakaan myötätuntoa vihreille rintamakarkureille. Grahn-Laasonen toteuttaa vain mitä on käsketty toteuttamaan.\nMiikka Keränen 16.10.2014 00:21\nBörje onkin tuolla vihreiden FB-ryhmässä jo tästä varmaan tovin keskustellut. Toivottavasti alat pian sinäkin ymmärtämään, että ei luottamuksen muihin mentyä ollut mitään edellytyksiä jatkaa hallituksessa, vaikka monia asioita olisi varmasti ollut mukava olla jatkamassa. Raja tulee jossain vastaan. Ja toisekseen hallitusohjelmanhan ei pitäisi muuttua, mutta se muuttui turhaksi paperiksi jo ydinvoiman kohdalla toki.\nBörje Uimonen 16.10.2014 00:31\nOlen tuota samaa tehdyn arviointivirheen tyhjänpäiväistä selittelyä kuullut loputtomiin. Minua kiinnostaa vain miten virhe aiotaan korjata.\nJarmo Makkonen 16.10.2014 08:39\nVihreiden kiinnostuksen luontoon näki hyvin Talvivaaran tapauksessa, Ympäristöministeri Niinistö (De Gröna) vain levitteli käsiään 3 vuotta.\nBörje Uimonen 16.10.2014 12:35\nTalvivaaran valvonta oli TEM:n eli Kokoomuksen ministereiden vastuulla kuten aivan hyvin tiedät. Jarmo voisit yrittää vähentää aktiivista valehteluasi tällä sivustolla. Maineesi on toki jo mennyt, mutta rasittaa aina korjata näitä sinun perättömiä väitteitäsi satunnaisille lukijoille.\nAntero Helasvuo 16.10.2014 10:55\nAlkaa demarienkin mitta tulla täyteen, kun Kokoomus mättää.


Viihde: Oscar palkinnot 2018 klo 03:00 ma 5.3.2018 - veikkaussivutnowcom - site\nViihde: Oscar palkinnot 2018 klo 03:00 ma 5.3.2018\nMaanantai 5.3. yön jännityskohteena Oscar-patsaat ja palkitut!\nOscar -patsaat laitetaan jakoon 90. kertaa. Katso suorana YLE Teemalta ja muista heittää omat betsit kehiin!\nElokuva-alan suurin palkintogaala järjestetään ensi sunnuntain ja maanantain välisenä yönä Suomen aikaa. Los Angelesissa jaetaan legendaariset Oscar -patsaat ja nyt on vuorossa jo peräti 90. kerta kun elokuvamaailman kerma kokoontuu jakamaan leffa-alan parhaat palkinnot. Ja kun tässäkin hommassa saadaan voittajat, niin luonnollisesti näistä voi myös lyödä vetoa.\nUseimmissa eri palkintokategorioissa näyttää olevan omat ennakkosuosikit ja vahvat sellaiset, mutta koska kyseessä on Oscar-gaala, yllätyksiin kannattaa varautua. Parhaan elokuvan palkinnosta taistelevat Three Billboards Outside of Ebbing (Unibet 1.91) ja The Shape of Water (2.75) omaavat pienimmät kertoimet. Todellinen yllätys olisi jos palkinto menisi näiden kahden ulkopuolelle, Lady Bird (13.00), Get Out (15.00) ovat toki siinä hollilla, mutta mahtava Dunkirk (34.00), Call Me By Your Name (101.00), Darkest Hour (101.00), Phantom Thread (101.00) ja The Post (101.00) ovat aivan liian pitkällä takamatkalla.\nGary Oldman tulee pokkaamaan Oscarin, vai tuleeko?\n#Oscars: Are you rooting for Gary Oldman to win Best Actor on Sunday? The actor says there might be more Winston Churchill in him left https://t.co/nUS20NEGTf\n— Hollywood Reporter (@THR) 27. helmikuuta 2018\nPääset myös lyömään vetoa parhaasta miespääosan näyttelijästä ja luonnollisesti myös naispääosan näyttelijästä. Kertoimien perusteella Gary Oldmanin suoritus Darkest Hour -elokuvassa on ollut niin vakuuttava että pysti tulee. 1.04 kerroin Unibetillä vahvistaa asiaa ja täytyy myöntää että kyllähän tuo rooli oli mieheltä vakuuttava. Samoin kuin paras naispääosa Oscar-suosikin esittäjän, Frances McDormandin rooli Three Billboards Outside of Ebbing -elokuvassa, Unibet lupaa hänelle kertoimen 1.05. Hienoja rooleja oli myös pahimmilla kilpakumppaneilla, mutta tässä kohtaa pitää sanoa että oikeaan osoitteeseen ovat pokaalit menossa.\nToki miespääosan Oscar-patsaan olisi voinut antaa elokuvauran lopettavalle Daniel Day Lewisille elokuvasta Phantom Thread, mutta ei suoritus sittenkään pärjää Gary Oldmanin Winston Churchillille tai parille muulle nimelle. Samoin Saoirse Ronan (Lady Bird, kerroin 13.00) ja Sally Hawkins (The Shape of Water, kerroin 21.00) tekivät hienot roolisuoritukset, mutta kun suorituksia akatemia-laseilla katsoo, niin voittajasta ei pitäisi olla epäselvyyksiä.\nGuillermo del Toro vie parhaan ohjaajan Oscarin\nParhaan ohjaajan palkinto on yhtä reippaasti menossa Guillermo del Torolle kuin pääosa-Oscarit. Christopher Nolanin Dunkirk oli ilmestyessään vahva ehdokas Oscarille, mutta The Shape of Water vie ainakin Unibetin kertoimissa voiton. (1.10 – 8.00).\nSuurimmassa osassa palkintokategorioita kertoimet näyttävät hyvin mikä mahtaa olla suosikki missäkin kategoriassa, kaikkein tasaisimmat kertoimet Oscar-vedonlyöntiin näyttävät olevan parhaan alkuperäisen käsikirjoituksen Oscarista, jossa kolmella ensimmäisellä ehdokkaalla on kertoimet 1.25 yksikön sisään. Tsekkaa ehdokkaat ja lyö vetoa!\nOscareissa palkintoja jaetaan useassa palkintokategoriassa ja kaikkiin kertoimet löydät mm. Unibetiltä. Voit myös lyödä vetoa siitä, kuka mahtaa olla se viimeinen kasvo, joka näytetään legendaarisessa In Memoriam osuudessa viimeisenä. Tässä kuuden suosikin kertoimet.\nSir Roger Moore 2.25\nHeather Menzies 5.00\nHarry Dean Stanton 7.50\nChuck Berry 11.00\nDavid Cassidy 11.00\nFats Domino 11.00\nVoit betsata myös jenkkipressa Donald Trumpin tweettien määrästä Oscar-gaalan aikana, yli 2.5 tweettiä toisi rahat takaisin kertoimella 2.5 takaisin. Ja mikäli houstaaja Jimmy Kimmel mainitsee sanat ”Trump”, ”Donald Trump” tai ”President Trump” gaalan aikana yli 2.5 kertaa, tulee rahat takaisin kertoimella 1.75. Betsien paikka?\nSilmäätekevien gaalapuserrusta pääset seuraamaan suorana lähetyksenä Yle Teemalta jo 1.30 alkaen, tuolloin vuorossa punainen matto ja poseeraukset. Varsinainen gaala starttaa n. klo 03:00. Jännitä mukana ja muista laitaa betsit kehiin.\nKaikki parhaan elokuvan Oscarin ehdokkaat löytyy tästä trailerinivaskasta:


Naisen logiikkaa: Vedin käteen\nEilen, ekana koulupäivänä opettaja vaati saada kätellä meidät, koska olemme hänen ensimmäinen luokka, mutta koska koulussa on kättelykelto se ei olisi onnistunut ilman kumihanskoja. No, noiden kumihanskojen kanssa sitten leikittii mm. luokkakuvissa etc. Joten onneksi muutkin näkevät asiassa muutakin kuin hysterian aineksia. Tänään sitten kuullaan mitä mieltä terveydenhoitaja on asiasta.\nRiskiryhmään kuuluvana voin todeta, että turhaa vouhkaamista koko homma.\nTäällä yliopistolla missä oon töissä, on kyllä ruokaloihin laitettu käsidesipöntöt ja onpa mulla työhuoneessanikin pieni käsidesipullo... Oon kyllä sitä mieltä, että turhaa vouhkaamista kaikki tyynni (onko nää näitä kuuluisia viimeisiä sanoja??).\nKun tulin kesälomareissulta Tanskasta ja sairastuin heti sen jälkeen flunssaan, ekaks tuli mieleen että onko tää nyt sitä possua?? Monet työkaveritkin kyselivät että ootko saanu kuuluisan sikatartunnan? Eräs riskiryhmään kuuluva työkaveri jopa vältteli kohtaamistani (mistä en kyllä häntä moiti), ihan vain varmuuden vuoksi.\nMutta sitä ihmettelen, miten tästä on tullut niin hirveä haloo...\nInfluenssahan tappaa ihan joka vuosi muutaman sataa ihmistä. Se on ihan normiflunssa siis, tämä sikaversio.\nJa kun ihmiset ovat noin varuillaan, suostuvat potemaan tautinsa loppuun kunnolla jne., luulen, että kalmoja tulee tästä tautikierroksesta normaalia vähemmän.\nIhme hapatusta siis minustakin.\nKoko hallinto-, terveys- ja tiedotusjärjestelmä vain on pyörähtänyt kerralla käyntiin tämän asian ympärille ja pitää itse itseään käynnissä. Samalla tämä operaatio pitää sen osia vireessä vastaavanlaisten tilanteiden varalta. Rahaa palaa jonkin verran, mutta ei kohtuuttomasti. Ajoittainen hössötys on järjestelmän toimivuuden kannalta hyvä asia.\nAlitsa puhuu selvää järkeä. Minullakaan ei yleensä ole varaa jäädä pienten kuumeiden takia kotiin lepäilemään, mutta sika antaa siihen luvan.\nKyllä mua pelottaa. Ihan rehellisesti tunnustan. Tosin kuulunkin tuplariskiryhmään, sillä poden astmaa ja lisäksi olen raskaana. Eniten tässä huolestuttaa, miten mahdollinen sikainfluenssa vaaviin vaikuttaa, eikä se oma vointikaan yhdentekevää ole, yskipä siinä mahan painaessa keuhkoja jo muutenkin. Riskinä on sikiön kehityshäiriöt ja ennenaikainen synnytys, mikä mulla tarkoittaa vielä monen kuukauden ajan keskenmenoa, lisäksi riskiryhmään kuuluvilla jälkitautien todennäköisyys kasvaa. Jos saan lenssun, ja keuhkojen limasta tyhjentäminen ei onnistu, niin eiköhän seurauksena ole keuhkokuume ja sairaalakeikka... Ei kiva.\nJos/kun isompi epidemia puhkeaa, niin mä kierrän suosiolla kaukaa leffateatterit ja isot automarketit. Nyt jo olen tavallista paljon tarkempi käsihygienian kanssa: kotiin tullessa ensimmäisenä käsipesulle, samoin ennen ruokailua jne. Käsveskassa on mukana kosteuspyyhkeitä, joilla pyyhin näpit ennen sämpylään tarttumista kahvilassa.\nEilisellä apteekkireissulla kuulin apteekintädiltä, että sikaflunssaa on ollut samaan tasaiseen tahtiin koko kesän, eikä koulujen aloitus ole ainakaan vielä tuonut pelättyä sairastumisten lisääntymistä. Huojentavaa kuulla.\nPäätän raporttini tähän sekalaisissa tunnelmissa\nIltapäivälehdet ainakin tekee parhaansa pelotellakseen ihmisiä tällä KAMALALLA taudilla! Sehän tappaa ihmisiä ihan sukupuuttoon, eikös? Mie oon sairastanut edellisen pandemian vuonna 1969, ja koska me koko perhe selvittiin siitä, ehkä mie selviän tästäkin. Vaikkakin astmaatikkona kuulun siihen riskiryhmään, joka sitten saattaa kuollakin :) Otan riskin.\nJustiin kuule tässä mietin että kun niiskuttaa niin kovasti ja on vähän pökkyräinen olo ja kurkkukin kipeä... Notta onkohan se sika iskemässä?\n:D pöh, tavallinen flunssa korkeintaan, missäs mie olisin tartunnan edes saanut? :D\nNaurettiin miehen kanssa, että mulla kulkee flunssat yleensä norsunuha -nimellä, silläviisiin aina töristelen :D\nTanja: hetkinen seis! Mitä, miksi Google reader ei ole ilmoittanut päivityksistä blogissasi? Törkeää, nyt olen ihan pudonnut kärryiltä, sullahan on uusi kuosi ja kaikkea!! No, tässä nyt pikaisesti ensialkuun onnittelut koulun aloittamisesta :).\nMustikkamaa: kyllä, kuuluisia viimeisiä sanoja luultavasti :).\nAlitsa: yhdyn verbaalisesti Yamabaan, järkevästi ajateltu. Ja sitten ihan muuten vain sanon: voi pupuseni, voi hani palleroiseni, tykkään susta :).\nYamaba: olen hyvilläni siitä, että järjestelmä tuntuu toimivan.\nSalamanteri: on varsin ymmärrettävää, että pelottaa. Jos kaikki olisivat yhtä varovaisia kuin sinä, meillä ei varmaan mitään pandemioita olisikaan.\nHanni: jaa, sää ootkin jo vanha tekijä sitten! Selätät siat ja muut :).\nJohanna: norsunuha :D. Siinäpä vasta tauti, kuulostaa ainakin todella vaaralliselta!


Mikä on stereotyyppimarkkinointi? - 2021\nMikä on stereotyyppimarkkinointi?\nStereotyyppimarkkinointi on epävirallinen käsite, joka viittaa markkinointikampanjoihin, jotka perustuvat yleistutkimuksiin tai yleisiin käsityksiin tiettyjen väestöryhmien käyttäytymisestä ja arvoista. Vaikka yritykset luottavat usein väestöominaisuuksiin kohdistaa tiettyjä asiakassegmenttejä, epävarmat tai loukkaavat stereotyypit mainoskampanjoissa eivät toimi, ja ne voivat johtaa kielteisiin julkisiin ongelmiin, mitä pienet paikalliset yritykset voivat varaa.\nDemografinen segmentointi on perinteisin ja yleisimmin käytetty markkinointistrategia. Se sisältää henkilökohtaisten piirteiden, kuten iän, rodun, sukupuolen, siviilisäädyn, tulojen, koulutuksen ja ammatin, käytön kuvaamaan markkinaryhmän tyypillistä asiakasta. Tarkoituksena on tunnistaa ensisijainen asiakasryhmä, jotta voit tehdä markkinatutkimuksia ja kehittää mainosviestejä kohdistetuille asiakkaille. Asiakkaan tunteminen auttaa myös valitsemaan oikean median viestien toimittamiseen.\nAjan myötä mainonnassa on esiintynyt useita demografisia stereotypioita. Helmikuussa 2013 "Adweek" -artikkelissa korostetaan puutteita, jotka liittyvät perinteisen naispuolisen kotitalouden näkemyksen käyttämiseen pääasiassa ruoanlaittoon, siivoukseen ja lastenhoitoon, mikä viittaa siihen, että tämä stereotyyppi ei sovi nykyiseen kulttuuriin. Elokuussa 2009 julkaistussa artikkelissa markkinointipuhuja ja kirjailija Christopher Penn panevat merkille laajojen perheiden yhteisen stereotyypin käytön latinalaisamerikkalaisessa kulttuurissa oleville mainoksille.\nVäestörakenteen ja stereotypioiden välinen linja on hyvin ohut. Itse asiassa useimmat yritykset, jotka käyttävät markkinointiyrityksiä, määrittävät tyypillisen asiakkaansa mahdollisimman paljon. Tehokkaimmat kampanjat resonoivat yleisön kanssa. Tehokas markkinointi tarkoittaa kuitenkin myös perusteellista tutkimusta. Et voi vain luottaa yhteen tutkimukseen tai tehdä oletuksia aikaisemmista arvoista ja ihmisten etuuksista, jotka eivät ehkä pidä paikkansa. Tehokkailla mainoksilla pitäisi olla yksilöllinen viesti, joka puhuu suoraan markkinoiden tarpeisiin ja etuihin.\nPienyritysten haasteena on, että markkinatutkimusten kustannukset markkinoiden ja yksilöllisten tarpeiden määrittämiseksi ovat kalliita. Vaikuttavan mainoksen toimittaminen ilman rikkomista on myös herkkä asia. Sinun on maksimoitava markkinointisi investoinnit niin monien ihmisten saavuttamiseksi kuin mahdollista, mutta tehokkaasti määritellyllä markkinoilla. Tämä auttaa välttämään hukkaan meneviä investointeja. Yksilöllisesti kohdennetut suoramainoskampanjat tai paikallislehtien ja radion markkinarakoilmoitukset voivat auttaa välttämään stereotypioita, jotka usein johtavat enemmän joukkovelkakirjoja.


Unelmana Koti: Tapetti-ihastuksia: Graham&Brown ja Ferm Living\nFerm Living on mulle ihan puhtaasti nettituttu. En ole ikinä nähnyt heidän tapettejaan missään enkä tiedä, kuinka tunnettu tämä merkki yleensäottaen on. Mä oon tutustunut tähän sattumalta ja hurahdin samantien. Ja kovasti. Hinta tuntuu olevan vähän korkeampi kuin monen muun mutta olen törmännyt netissä myös moneen hyvään alennusmyyntiinkin, joten eiköhän näitäkin tapetteja löydä edullisesti, jos vain jaksaa nähdä etsimisen vaivan :)\nBerry Black Wallpaper\nToinen netti-ihastus on Graham&Brown. AIVAN upeita tapetteja. I'm in love.\nBloom Wallpaper. Tämä on mun on/off-ihastus. Välillä tykkään hirveästi ja välillä ihmettelen, miks se on mun suosikkilistalla :D\nSophia Wallpaper. Tätä löytyy monessa eri värissä ja on upea. Googlen kuvahausta tää tapetti löytyy eri väreissä isollakin seinällä. Mun mielestä aivan ihana.\nJa tämä.. Spa Pastel Wallpaper <3 Vähän bling-blingiä arkeen :)\nTunnisteet: Ferm Living, Graham and Brown, tapetit\nAnonyymi 16. maaliskuuta 2011 klo 18.19\nPiti tulla uudestaan tutkailemaan näitä tapettijuttuja kun niistä silloin lauantaina puhuttiin:)\nJoo tosiaan tuolla Fermillä näyttää olevan paljon kivoja tapetteja, erityisesti tykästyin kaikkiin missä on jotain kasviaiheista...niinku tuo sun 2. kuvassa oleva esimerkiksi. Ja nuo toisen tapettipostauksen lastentapetit oli hirmu hauskoja! Ota vaikka siltä kannalta että jos lupa-asiat projektia viivyttääkin, niin on enemmän aikaa valita tapetteja;) (Ehkä toivotaan silti, että kaikki järjestyy nopeasti!)\nJane 17. maaliskuuta 2011 klo 17.51\nMä imen sulta sitten kaikkia vaikutteita, kun te pääsette tapettien valintavaiheeseen kovasti ennen meitä :) Täytyy jatkaa bongailua, kun kaikki todennäköisesti viivästyy aika lailla. Lastentapetteja on ihan kauheasti - ihan liikaa :D Pitää laittaa tilaukseen paljon lapsia niin saa valita niitäkin sitten vähän enemmän taloon :D


EtusivuJäille ei kannata enää mennä, maastopaloriski on kasvussa\nSavonlinnassa harjoitellaan evakuointikeskuksen perustamista ja toimintaa kesäkuussaKevätvedet ovat korkealla – tarkistathan rantasi tilanteenKierrätä akut ja paristot oikeinVältetään tapaturmia myös mökilläPelastustoimelle esitetään yhdeksää valtakunnallista strategista tavoitetta vuosille 2023-2026Jokainen voi omalla toiminnallaan vaikuttaa paloturvallisuuteenEtelä-Savoon ruohikkopalovaroitusKorkein hallinto-oikeus tulkitsi palomestarin varallaolon työajaksi – varallaolokäytäntöjä on sittemmin muutettuHälytysajoneuvon kohdatessasi käytä hätävilkkujaTänään vietetään kansainvälistä pelastajien päivää\nJäille ei kannata enää mennä, maastopaloriski on kasvussa\nLämmin kevätsää, sulamisvedet ja kevätvirtaukset ovat heikentäneet järvien ja lampien jäätilannetta merkittävästi Etelä-Savossa. Vaikka yöpakkasia vielä on ollutkin, jäät ovat jo arvaamattomia ja petollisia varsinkin virtapaikoissa, rantojen tuntumassa sekä kivien, luotojen ja niemenkärkien läheisyydessä.\nMuistutamme erityisestä varovaisuudesta heikentyneillä jäillä liikuttaessa ja suosittelemme välttämään jäällä liikkumista jo kokonaan. Jos joku kuitenkin tuntee pakottavaa tarvetta jäälle menemiseen, jäänaskalit, riittävän pitkä sauva tai puuranka, sopiva kelluntapuku sekä kaveri on syytä ottaa avuksi.\nKatso Suomen Uimaopetus- ja Hengenpelastusliiton video, kuinka toimit, jos vajoat jäihin.\nLämmin auringonpaiste ja kuiva kevätilma ovat myös sulattaneet ja kuivattaneet maastoa. Maastopaloriski on jo kohonnut varsinkin aurinkoisilla, heinikkoisilla ja turvepohjaisilla eteläsuunnan rinteillä.\nErityisesti tuulisemmalla säällä on maastopaloriskin vuoksi syytä välttää avotulen tekoa, risujen polttoa sekä tulien tekoa kuivan maaston läheisyydessä olevilla nuotiopaikoilla. Avotulta tehdessä tulee huomioida säätila tuulisuuden kannalta, tuulen suunta ja ympäröivän maaston kuivuus. Tarvittaessa ympäristöä on syytä kastella ja alkusammutukseen tulee varautua esimerkiksi vesiämpäreillä.